
нээ Ш paag 
Arz e Nashir 


Allah ta'ala ne is kayenat ko insanon se aabaad farmane 
ka irada kiya to Mard ke sath aurat ki bhi takhleeg far- 
mayi, maqsad yeh tha ke donon mil kar nasl e insani ko 
parwaan chadhayen. 

Allah ta'ala ne donon ke alag alag kaam aur maidan ke 
paish e nazar donon ki salahiyaten alag alag rakhin,mard 
ko jismani aur zehni quwat badh kar ata farmayi aur use 
hakim ke rutbe par faiz farmaya aur aurat ko uski ita'at 
wa farmabardaari karne ka hukm diya sath donon ke 
huqooq aur faraiz bhi wazeh farmaye,taake zindagi ki 
gadhi sahi aur durust rukh par chal sake. 

Tareekh gawaah hai ke jab bhi donon is rabbani hukm 
ke mutabiq zindagi guzari, duniya mein sukoon wa 
itminaan raha lekin jab is silsile mein kotahi ya ziyadati 
hui to duniya ka sukoon chin gaya. 

Jab se Maghribi tahzeeb ko urooj wa taraqqi hui aur 
aurat ko uske fitri dayera e amal se nikaal kar use mard 
ki hamsari ka nasha pilaya gaya zindagi ka sukoon dar 
ham barham ho kar rah gaya hai, insaniyat ka janzah 
nikal raha hai aur haiwaniyyat ke manazir aam ho gaye 
hain,aapsi rishton aur khandani wa mu'asharati nizam 
ka sheeraza bikhar chuka hai,maghribi duniya apni 
tabahi par matam kana hai,zahir si baat hai ke fitrat se 
baghawat ka nateeja is ke alawa aur kiya ho sakta hai!! 

Maghribi(Europian)tahzeeb aur jadeed taleemaat se 
mutassir ho kar musalman khawteen ki bhi aik badi 
ta'dad fitrat se isi baghawat ke raaste par chal padi hai , 
aahista aahista khatoon e khana ban kar zidagi ke faraiz 
anjam dene ki bajaye raunaq e mahfil ban kar zindagi 

biwi ki haisiyat se apní zimme- 
dariyan nibha kar jannat ka talabgaar banne ki bajaye 
dunya ki dhoke par mabni aish wa ishrat aur chamak 
damak ki taraf bhaagne ka sisila 'aam hota ja raha hai, is 
ke nateeje mein mukhtalif gism ke gharelu masail aur 
miyan aur biwi ke jhagde aur unke darmiyan judayi ke 
waqe'aat ki kasrat hai,aise mein zaroori hai ke khawa- 
teen ki deeni tarbiyat ka ehtemam mukhtalif andaaz se 
kiya jaaye aur poori quwat ke saath kiya jaaye. 

Allah ke fazl se yeh is silsile ki aik haqeer koshish hai,ye 
aik mukhtasr kitab hai, lekin is mein jame'aiyat ke saath 
khawateen ki zimmedariyon ka zikar kiya gaya hai aur 
khawateen ko un ki adayegi ki da'wat de kar Jannat ki 
talabgaar banane ki koshish ki gayi hai. 

Urdu mein is kitab ke bahut se eddition chap chuke hain, 
jis eddition se ye roman script wala nuskha tayyar kiya 
gaya hai uski khususiyat ye hai ke is par Mashhoor alim 
wa da'ai Shaikh Muneer Qamar hafizahullah ne nazre 
saani ki hai aur kuch mufeed izafe kiye hain. 

Allah se du'a hai ke woh is koshish ko apne maqsad mein 
kamiyab banaye aur kitab ko khawteen ko unka bhoola 
huwa sabaq yaad dilane ka zariya banade,aameen. 


guzarne aur maan aur 

Mugaddimah 


Ai Oa ду) 

Nek wa saleh aurat is kayenaat ki sabse haseen wa jameel aur 
geemati shai hai,jis ka izhaar Nabi e kareem sallallahu alaihe wa 
sallam ne apne aik farman mein un kiya hai: 

"Dunya poore taur par sarmaya e zindagi hai aur dunya 
ka sabse achcha sarmaya nek aurat hai "(Muslim:2668) 

Islam ne sinf e nazuk (aurat)par apni khaas inayat ki hai,Islam 
se qabl aurat ka koi khas muqam na tha,mashriq mein aurat 
mard ke daaman e taqaddus ka daagh raha to Roma mein ghar 
ka asasah samjhi jati thiUnaan mein use shaitan to tauraat 
mein mein abadi la'nat ka mustahiq qrar diya gaya hai aur 
kaleesa use chaman e insaniyat ka kaanta samajhta hai,lekin 
islam ka nuqta e nazar in sab se juda ganah hai. 

Aurat ka fitri taqaddus aur uski niswaani hurmat sirf Islam ke 
qile mein mahfooz hai,Islam mein 'aurat naseem e akhlaq ki 
nakhat aur chehra e insaniyat ka ghaza samjhi jati hai,Islam ne 
aurat ko aabgeena qaraar diya hai aur us aabgeena ki hifazat 
ka har mumkin ma'qool tareen intezaam kiya hai,uski wiladat 
se le kar aakhir umr tak use mohtaram qarar diya hai. 

Magar maazi mein Europe ke haiwani tamaddun ne aurat ki 
aazadi aur musawaat ke naam par uski saari mataa e hayaat 
loot li,use ghar ki chahar deewari se nikaal kar hotalon, clubon, 
officon aur aam shahrahon par la khada kiya,aaj yeh aurat ghar 
ki malikah ki bajaye baar(sharab khana)ki saagi hai,to kahin 
jahaaz ki air hostess hai,aur kahin mardon ke haathon khilauna 
ban kar zindagi guzaar rahi hai,aur yeh sab kuch aazadi,taraqqi 
aur musawaat ke naam par ho raha hai,jis ke bad tareen nataij 
Europe ki raah se poori dunya mein phail rahe hain,zahir hai 

khalig e kayenaat ne jin bandhanon ko mazboot bandha hai 
agar unhein dheela kardiya jaaye to zindagi ki gaadi apne 
tamam purzon ke sath tittar bittar ho jayegi aur saara gharelu 
nizam darham barham ho kar rah jayega. 

Jaisa ke aaj dunya is wahima ko ab aik hageegat ke roop mein 
dekh rahi hai jo dar asl nateeja hai islam ke khilaf aurat ki 
baghawat wa inheraaf aur uske fitri qaanoon se takrane 
ka,chunke musalman aurat bhi roz marrah ke mushahadaat 
mein nit nayi tabdeeliyan dekh rahi hai,isliye kadi nigrani ke ba 
wajood shaitan use apne bahkawe mein le leta hai. 

Zere nazar kitab aaj se taqreeban 6 saal qabl shaye' hui thi, 
Allah ke fazl se intehayi kam muddat mein iske teen teen 
edition shaye' huye aur khatm ho gaye chunke pahli taba' ki 
photo copy le kar iski isha'at hoti rahi isliye is mein kisi qism ki 
tabdeeli aur izafah wa tarmeem ka mauqa' na mil saka,ab 6 
saal ba'd nayi kitabat aur azafon ke sath isha'at ho rahi hai,do 
guna zakheem ho gayi hai,Allah t'aala se du'a hai ke hamari is 
kitaab ko 'awaam wa khwaas aur khusoosan khawateen ke liye 
mufeed e 'aam banye aur hamari ye kitab "jannati 
aurat"padhne waali har muwahhidah aurat ko jannat mein 
dakhil farmaye,aameen. 

Ansaar Zubair Muhammadi 

Al Jubail,Saudi Arab 

1/1/1425 h bamutabiq 21 Feb 2004. 

Aurton Par Mard ki Faugiyat 


Fitri Taur Par Mard Ki takhleeg wa saakht aurat se buland 
tar rakhi gayi hain,Allah ta'ala ne farmaya: 
"Mard aurton par haakim hain, Isliye ke Allah ne ek 
dusre par faugiyat di hai aur is wajha se bhi ke unhon ne 


apne maal kharch kiye". ( Surah Nisa : 34 ) 
Allama hafiz ibn e kaseer rahimahullah ne is aayat ki taf- 
seer mein likha hai ke: 


"mard aurat par faiq hai,us ka sardaar hai, us ka malik 
aur hakim hai,us ka mushrif wo murabbi aur ustaaz hai” 
(Tafseer Ibn e kaseer :1/ 74 ) 
Neez is m'ane ki tayeed Nabi e kareem sallallahu alaihi wa 
sallam ki is hadees se hoti hai: 

"Agar main kisi ko ghairullah ke sajde ka hukum deta to | 
aurat ko hukm deta ke wo apne shauher ko sajdah kare." | 
is se aage farmaya:” Qasam hai us zaat ki jis ke haath 
mein Muhammad ki jaan hai, koi aurat apne rab ka haq 
us waqt tak adaa nahi kar sakti jab tak ke apne shauhar 
ke tamaam huqooq adaa na karle,yahan tak ke us ka 
shauhar use kaathi par sawari ki halat mein jimaa ke liye 
bulaye to bhi inkar na kare" 

(Arab aurten zajgi ka waqt qareeb aane par ount ki 
kaathi par baitha karti thin taake bachcha aasani ke 
saath paida ho jaye. (lughat ul hadees, harf e qaaf,) 

Allah ta'ala farmata hai: 

"pas jo nek aurten hain wo taabedar rahti hain(apne 
shauharon ki)Aur jin chizon ki hifazat ka Allah ne hukm 
diya hai,shauher ki ghair maujudgi main unki hifazat р 
karti hain.” | 

Shaikh ul Islam Ibn е Taimiyah Rahimullah ne is ayat ki 
tafseer mein likha hai: 

" Nek Aurat haqeeqat main wahi hai jo apne shauher ki 

ita'at wa farmabardari par mudawamat aur hameshgi 

barte,Allah aur us ke rasool ka haq adaa karne ke baad 

shauher ke haq se badh kar koi haq nahi rah jata," 

(Majmua fatwa ibne taimia: 32| 275) 

Lihaza is zamane ki aurton ko khusoosan modernism ki 
tarf maail mardon ki mushabahat ikhtiyar karne wali 
aurton ko jo ke apni man maani kiya karti hain, shauharon 
ki nafarmaan hain, balke un par hukumat karna chahti 
hain, Aazadi aur huqooq e niswan ke naam par shutr e be 
muhaar ki tarah andar bahar aati jati rahti hain unhen us 
din(qiyamat ke din) se aagah aur khabardaar ho jana 
chahiye jo din bachchon ko budha kar dega. 

(Surah Muzammil : 17 ) 


Nek Aurat Duniya Ki Behtareen Daulat 


Quran kareem me Allah Ta'ala ka farmaan hai: 

"Aur baaz log wo bhi hain jo kahte hain, aye hamare 
Rub! humen duniya mein nak de aur akhirat main bhalai 
ata farma.” 

Muhammad bin ka'ab al qurazi farmate hain ke duniya ki 
asl neki saleh aurat hai,isliye ke yeh woh neki hai jiske 
zariye Allah ne uske shauhar ko kush nasheeb banaya, jiske 
zariye bachchon ki sahi tarbiyat hogi,jiske zariye ghar mein 
raunaq aayegíi,aulaad saleh hogi,jis ghar mein aisi aurat 
hogí wo ghar misali hoga, wahan se sheerin guftar, umdah 
kirdar aur husn e mu'amala ki kirne phootengi. 

Abdullah bin Umar se marwi hai ke Nabi e kareem sallallahu 
alaihi wa sallam ne farmaya: 

"Duniya ek punji hai aur duniya ki behtareen poonji 
aur daulat nek aurat hai.” (Sahih Muslim:2668) 

Sahih Bukhari wa Muslim mein Abu Hurairah raziyallahu anhu 
se marwi hai ke Nabi e kareem... ne farmaya: 

"Aurat se chaar khusoosiyaat ki bina par nikah kiya jata 

hai,us ke maal ki wajah se, us ke hasab wa nasab ki wajah 
se, us ke husn wa jamaal(khoobsurti)ki wajah se,us ki 
deendaari ki wajah se,tum deen daari ko tarjeeh do, 
tumhare haath khaak aalud ho,tum deen dar aurat 
ikhtiyar karke kamiyabi hasil karlo" (Sahih Bukhari:5090) 

Ek doosri hadees mein Nabi e rahmat sallallahu alaihi wa 
sallam ka farmaan hai: 

"Char chizen insaan ki khush nasibi ki alamat hain, nek 
aurat, kushada aur bada makan,achcha padosi, behtar- 
een sawari" (Sahih Bukhari:5312,Muslim:4128) 

Aur isi hadees mein aage farmaya: 

"Aur char chizein badnaseebi aur nuhoosat ki alamat 
hain,buri 'aurat, tang makaan,bura padhosi aur buri 
sawaari" 

In ahadees ke alawah bahut saari sahih Ahadees insaan ko 
nek biwi ke intekhaab ki dawat deti hain, sath hi khawat- 
een yani hawwa ki betiyon ko in ahadees mein nek banne ki 
targheeb di gayi hai, is liye in tahreeron ko sirf padhne ki 
had tak mahdood nahi rakhna chahiye balke inhen amali 
jaamah pahnane ki koshish karni chahiye,Nabi e kareem 
sallallahu alaihi wa sallam ka farmaan hai: 

"Ilm seekhne se aur neki wa sharafat paakbaaz wa 
shareef banne se aati hai aur jo shakhs bhalayi talash 
karta hai to use bhalayi mil hi jaati hai"(Hadees ka pahla 
tukda Sahih Bukhari mien hai,Sahihul Jame':2328) 


Imaan Ki Tabahi Ke Chand Asbaab(Jin 


Se Bachna Zaroori Hai ) 

Imaan ko tabah wa barbaad kar dene waale baaz kaamon 
se wagifiyat azhad zaroori hai taake jannat ke safar mein 
shaitan rukawat khadi na kar sake,in mein sab se azeem 
jurm shirk hai,chunache Allah ta'ala Ne farmaya : 

"Yaqeenan Shirk bada bhari zulm hai,"(Luqman:13) 


CD 
Allah Ta'ala ka farmaan hai: 

"Yaqeen maano ke jo shaks Allah ke sath shirk karta hai 
Allah ta'ala ne us par jannat haraam kar di hai,us ka 
thikana Jahannam hi hai, aur zalimon(mushrikon)ka koi 
madad gaar nahi hoga” (Al-Maidah:72) 

Agar koi shirk mein mubtalah hoga to ye uski tamaam ! 
ibadaton,masalan namaz,rozah,zakaat,aur jihaad wa sada- 
qaat sab aamaal ko barbaad kar deta hai,jaisa ke Allah 
ta'ala ne farmaya : 
"Yaqeenan aapki taraf aur aapse pahle(ke tamaam 
nabiyon)ki taraf ye wa'hi bheji ja chuki hai ke agar aapne 
shirk kiya to bila shubah aapka amaal zaye ho jayega, | 
aur bil yaqeen aap ziya karon mein se ho jayenge" | 
(Az-Zumar:65) 
Shirk ki baaz suraten aisi hain jin ke irtekaab se insaan 
millat e islamia se kharij ho jata hai,aur agar taubah kiye 
baghair mar jaye to hamesha jahannam mein rahega, 
masalan ghairullah se du'a karna, ghairullah (jin,shaitan, 
aur qabaron)ke паат ki nazar manna, un ke taqarrub ke 
liye janwar zabah karna,jin wa shayateen, qabron aur 
murdon se khauf khana aur ye samajhna ke woh kisi ko 
nuqsaan pahuncha sakte ya marz mein mubtala kar sakte 
hain,masaib aur zarooraton ke waqt ghairullah se ummid 
lagaye rakhna halaken in musibaton ko door karne aur in 
hajaton ko pura karne par Allah ke siwa koi doosra qadir na 
ho, waghairah. 
'Ibrath wa naseehath haasil karne aur murdon ke liye dua 
e magfirath karne ke liye qabroon ki ziyaarath karna 
masnoon hai, jaisa ke Nabi e kareem sallallahu alaihi wa sallam 
ne farmaya : 
"Qabron ki Ziyarat karo kyun ke qabron ki ziyarat 
tumhen Aakhirat ki yaad dilayegi.” (Sahih Muslim:1632) 
Is hadees mein ziyarat e quboor ke fawaid batye gaye 

hain, waise is mauzoo par mufassal guftagu hum apni kitab 
"Islam mein qabaron ki haisiyat"(taba e Hind wa Saudia) 
mein kar chuke hain,jis ki taraf murajayat(Rujoo karna) 
mufeed hogi. 

Qabr walon se dua karna, unse madad mangna, unke liye 
janwar zabah karna, unse tabarruk hasil karna, unse hajat 
barari karna ya unke liye nazr manna waghairah to shirk e 
akbar hai,qabr walon me se chahe jisko bhi pukara jaye is 
mein koi farq nahi hai khawah woh nabi ho ya wali ya saleh 
shakhs, ye sab bashar the aur kisi nafa wa пидваап Ке 
malik na the.Allah ta'ala ne apni makhlooqat mein se sabse 
mahboob hasti Nabi e rahmat Muhammad e 'arabi sallallahu 
alaihi wa sallam ke baare mein farmaya: 

"Aap kah dijiye ke main apne nafs ke liye bhi kisi naf'a 
wa nuqsaan ka malik nahi hun." 

Yahan ek suwal paida hota hai ke shirk aakhir kaise 
panapta hai?woh kaunse asbaab wa awamil hai jinke zariye 
shirk ki numu hoti hai? 

To aaiye zel ki sutoor main chand aise asbaab ka jaiza lete 
chalen jo shirk ki isha'at ka sabab hain. 


(1) Ghairullah ki qasam khana 

Umooman log qasam ke muamle mein tasahul wa susti 
baratte hain aur ghairullah ki qasam khane se nahi chukte, 
aisa is liye hai ke humen deen ki maloomaat sahi taur par 
hasil nahi hoti aur filmon ke zariye jo gandi tahzeeb phail 
rahi hai ye us ka bhi asar hai kyun ke hindustani saqafat 
mein pyar ki qasam, sar ki qasam, bete ki qasam,aulaad ki 
qasam, teri qasam, aur is qisam ki deegar shirkiya qasmon 
ki bhar maar milegi jo ke insaan ko shirk mein mubtala kar 
deti hain, isi tarah k'abe ki qasam khana, zindagi ki qasam 
khana, kisi wali ya buzrug ke maqaam wa martabe ki 
qasam khana, Nabi e kareem sallallahu alaihi wa sallam ki 
qasam khana aur baap dada ya maan ki qasam khana bhi 


najaiz aur sararar haraam hai kyunke qasam ek tarha ki 
taazim hai aur jo Allah ke siwa kisi aur ke liye qataan jaiz 
nahi, maam Ahmed bin Hamble ne Abdullah bin Umar se | 
marju'an riwayat ki hai ke Nabi e kareem sallallahu alaihi wa | 
sallam ne агтауа : 
"jis ne ghairullah ki qasam khayi us ne shirk kiya.” 
(Tirmizi:1455) 

Doosri riwayat main aap sallallahu alaihi wa sallam ka farmaan 
hai : 

" jise qasam khani ho to use chahiye ke Allah ki qasam 
khaye, ya phir khamoosh rahe. "(Bukhari:2482,Muslim:3105) 

Agar kisi ne is aqede ke sath ghairullah ki qasam khayi ke 
wo azmat wa martabe mein Allah ke barabar hai to ye 
shirk e akbar hai laikin ghairullah ki qasam khate waqt ye 
aqeedah rakha ke wo hasti Allah se kam tar hai toh shirk e 
asghar hoga,bila niyyat wa iradah ghairullah ki qasam ke 
alfaaz zubaan se ada hojayen to uske kaffare ke taur par 
(Lailaha illallah)padha jaye, jaisa ke sahih Bukhari mein 
Nabi e kareem sallallahu alaihi wa sallam ka farman marwi hai : 

"Jis ne laat wa Uzza ki qasam khayi to use chahiye ke 
Lailaha illallah kahe." (Bukhari:4482,Muslim:3107) 

Jin logo ki zuban par ghairullah ki qasam jari hai unhen 
use tark karne ke liye apne nafs se jihad karna chahiye, 
Baaz log Allah ta'ala ki jhooti qasam kha lete hain magar | 
apne peer,wali aur buzrug,apne piyar wa mahabbat aur 
mahboob ki jhooti gasam khane ki himmat aur jur-at nahi 
rakhte. 

Baaz logon ki zabanon par chand shirkiya alfaaz raij hote 
hain, jaise kisi insaan ka ye kahna, masha Allah wa shi-ta, jo 
Allah chahe aur aap chahen, ya isi tarah ye kahna ke : Agar 
Allah aur aap na hote, mere liye to sirf aap hain phir Allah 
hai, aisa to Allah aur aapki barkaton ki wajah se hai, 
waghaira. ye sab shirkiya alfaaz hain, sahi jumla ye hai ke 

agar Allah ne chaha phir fulan ne, agar Allah na hota phir 


fulan shakhs na hota waghaira. 


| (2) Taweez gunde latkana 

| Shirk ka ye sabab bhi aurton mein kafi haad tak paya jata 
| hai. halake nazr e bad whaghaira se bachne ke liye taweez, 
ganda,kaghas ka purza, ghonga, seep, kaudi,kaala dhaga, 
sikka, chota chaqu,haati ke daant ki bani koi cheez, 
chamda ya haddi whagaira aur parda latkana shirk ke 
wasail mein se hai,umooman ghar ki aurten mamooli 
mamooli baton par taweez ka sahara leti hain,bachcha 
doodh nahi peeta to taweez bandha jata hai, hansta ya 
khelta nahi to taweez bandha jata hai,halanke agar koi ye 
aqeedah rakhkhe ke ye taweez aafat aur museebat talne ya 
door karne ke wasail mein se hai to aisa aqeedah rakhna 
shirk e asghar hai. laikin agar ye aqeedah ho ke ye taweez 
gande waghaira az khud museebat door kar denge to aisa 
aqeedah rakhna shirk e akbar hain,kyun ke aisa karne se 
insaan ka talluq ghairullah se jud jata hai. wo apne is amal 
se Allah ki kaynat me ghairullah ko tasarruf par qadir aur 
us ka saajhi qaraar deta hai. 

Taweez ki aqsam 


Taweez ki do qismen hain : (1) Qurani aayat ka taweez 
(2) Ghair Qurani taweez. 


(1) Qurani aayaat ka taweez: 

Is ki surat ye hoti hai ke kaghaz, kapdhe, jild, sone chandi 
ki takhti par qurani aayaten likh kar gale ya hath mein 
latkayi jayen ya bazuaon par bandhi jayen to aisa karna jaiz 
nahi hai kyun ke Nabi e kareem sallallahu alaihi wa sallam ke kisi 
fe'l ya amal se iska suboot nahi milta,balke aise taweez 
ghair qurani taweezat latkane ka rasta hamwar karte hain. 


(2) Ghair Qurani taweezaat: 
Jin par jinon ya jadoogaro ke naam ya unke codewords 

likhe hon. aisi taweezaat shirkiya wasail me se hain.Sayeed 
bin Jubair farmate hain ke jis ne kisi aadmi ke gale se 
taweez kaat diya, ya tod kar phenk diya to ye fe'l ek 
ghulam aazad karne jaisa hai. 

Huzaifah bin Yamaan ne ek aise aadmi ko dekha jisne 
apne haathon mein lohe ka kadha latka rakha tha,us se 
poocha: ye kiya pahen rakha hai ? us ne jawab diya : wahina 
(ek bimari) se bachau ke liye latkaya hai, Aap sallallahu alaihi 
wa sallam ne farmaya: 

"Ise nikaal kar phenk do,is se tumhari wahina ki 
beemari aur badhegi,aur agar use latkaye huye mar gaye 
to kabhi kamiyaab nahi ho sakoge"(Ibn е Ма/а:3522) 

Isi tarah jhaad phoonk mein agar Allah ka kalam, us ke 
asma wa sifaat, surah fatiha, muawwazatain, aur 
masoorah duayen padh kar mareez par dam kiya jaye to 
aisa karna jaiz hai. lekin jinnat, farishton aur ambiya aur 
auliya ka naam le kar padhna aur phukarna aur ghairullah 
ko pukarne ke liye dua karna ye sab shirk e akbar hai. 
shar'ai jhad phoonk ka tareeqa ye hai ke masurah duayen 
padh kar mareez par thutkara jaye. 


(3) IIm e ghaib ka dawa karna 

Ghaib ka ilm Allah ke siwa kisi ke paas nahi hai,Allah t'aala 
ne farmaya. 

"Kah dijiye ke aasmaan walon aur zameen walon mein 
se Allah ke siwa koi ghaib nahi janta". (An Naml:65) 

Is aayat mein sarahat kardi gayi hai ke ilm e ghaib ka 
malik sirf Allah ta'ala hai,lihaza ye qata'an na mumkin hai 
ke Allah ke siwa koi doosra ilm e ghaib jaane,na koi muqa- 
rrab farishta, na koi mursal Nabi, na koi ibadat guzar wali 
aur na koi imaam wa peshwa,in me se kisi ke paas bhi ghaib 
ka ilm nahi hai. albatta agar Allah ta'ala agar kisi rasool ke 
paas ghaib ki kuch khabren wa'hi ke zariye bhej de to use 
un ka ilm hojata hai jaisa ke Allah taala ne apne Nabi ko 

mutaddid martaba kuffar wa mushrikeen ke makr aur unki 
sazishon se ba khabar kiya aur aap... ko giyamat ki 
nishaniyon se bhi muttala kiya. 

Hatheliyon ko padhna(Pamestry)aur hathon ki lakeeron 
ke zariye mustaqbil ka haal batana, paani bhare piyale 
mein ghaur se dekh kar ya sitaron ki madad se pesheen goi 
karna, kahanat aur jadu giri ke zariye ghaib ki khabron ka 
dawa karna ye tamaam cheezen sarasar jhoot aur makr hai 
aur aisa karne waala kafir hai. 

Agar dhoke baz jadugar aur shabada baaz gum shuda 
chizo ya baaz bimariyon ke asbaab ke baare main sahi 
malumat faraham kar den to ye unka ilm e ghaib nahi hota 
balke wo ye malumaat jinnaton aur shaitanon se hasil karte 
hain,Baaz zaeef ul aqidah log qiyafa shanason aur 
nujumiyon ke paas jakar unse apne mustaqbil aur apni 
hone wali shadi aur biwi waghaira ke baare mein poochte 
hain,aisa karna sarasar haram hai,aur ilm e ghaib ka 
mudd'ai aur us ki tasdeeq karne waala donon mushrik wa 
kafir hain. 

(4) Jaadu aur qayafa shanasi 

Ye marz bhi aurton mein kaafi had tak paya jata hai,tona, 
totka to bahut saari aurton mein paya jata hai halanke 
jaadu insaanon ko mareez banata,unhen qatl karta aur 
miyan biwi ke darmiyan judayi daal deta hai,jaadu gunah e 
kabeera hai jaisa ke Nabi e kareem sallallahu alaihi wa sallam ne 
farmaya : 

"Saat muhlik cheezon se bacho. sahaba e kiram ne 
pucha woh kiya hai?Aap sallallahu alaihi wa sallam ne jawab 
diya:Allah ke sath shirk karna aur jaadu..." (Bukhari) 

Jaadu mein shaitaanon se khidmat wa madad li jati hai. 
un se talluq ustuwar kiya jata hai aur un ke pasandidah 
kaamon ke zariye un ka taqarrub hasil kiya jata hai taake 
woh in jaadugaron ki khidmat baja layen,jaadu mein ilm e 





ghaib ka dawa bhi paya jata hai joke sarasar kufr aur 
gumrahi hai, isiliye Allah t'aala ne farmaya: 

"Unhon ne jo kuch banaya wo mahez jadugar ka 
tamasha hai aur jadugar kahin se bhi aaye kamiyab nahi 
hota." (Taha:69) 

Jadugar ka hukm wa saza ye hai ke use gati kar diya jaye, 
jaisa ke sahaba e kiram raziyallahu anhum ki ek jamat ne kaha 
tha. hairat ka mugam hai ke aaj hamare mabain log jadu ko 
bahut mamooli baat samajhte hain,balke kabhi kabhi to 
use qabil e fakhr art aur funn shumar kiya jata hai aur jadu 
garon ko awards se nawaza jata hai. jadugari ki mahfilen 
aur muqabale munaqid kiye jate hain, jin main hazaron ki 
tadad mein himmat afzayi karne waale tamash been log 
shareek hote hain,dar haqeeqat aqedah ke baab me ye ek 
bahut bada tasahul aur azeem ghaflat hai, har musalman 
ko isse bachna chahiye. 


Aik jadugar ka ibrat naak anjaam 

Jadugar ka anjaam kabhi kabhi bahut khatarnaak hota 
hai, uski saari zindagi tabaah hojati hai jiasa ke aapko darj 
e zail waqiye mein iski ek jhalak nazar ayegi. 

Abuzar Jundab bin Junadah raziyallahu anhu kisi ameer ke 
paas gaye to dekha ke uske saamne ek jadugar hath mein 
talwar liye apna jaduyi khel dikha raha hai aur logon ko ye 
tassur de raha hai ke wo sar tan se juda karke jod sakta hai. 
doosre din Abuzar Jundub raziyallahu anhu chadar odhe uske 
andar talwar chupaye khalifa ke darbaar mein dakhil huye. 
dekha ke jadugar aaj bhi talwar ka jadu dikha raha hai, log 
uska kamal dekh kar mas-hoor aur sakht hairat mein hain. 

Abuzar raziyallahu anhu ne uske qareeb jakar achnak apni 
chadar se talwar nikaal kar uski gardan qalam kardi,us ka 
sar udh kar dur ja pada, jadugar zameen par gir gaya uske 
bad Abuzar raziyallahu anhu ne farmaya ke main ne Nabi e 
kareem... ko farmate huye suna hai ke jadugar ki saza ye 

hai ke use talwaar ke zariye gati kardiya jaaye. phir jadugar 
ki taraf mutawajjeh hokar farmane lage: 
"apne aapko zinda kar! apne aapko zinda kar! " 
(Irkab m'ana pa:82 urdu tarjuma Hamare ham safar 
banen,Ansaar zubair Muhammadi) 
(5) Kahanat 

Auraten apne pardesi shauher ka haal unhin kahinon se 
puchti hain,ab to phone ki sahulat se ye marz khatm ho 
raha hai, magar in kahino se apne hone waali shadi, aulad 
aur aane waali zindagi ke baare mein ab bhi pucha jata hai, 
kahin ke paas jana kis gadar ghinauna jurm hai,iska andaza 
Nabi e kareem sallallahu alaihi wa sallam ke is farmaan se 
lagaiye,Aap sallallahu alaihi wa sallam farmate hain : 

"Jo kisi kahin ke paas aaya aur uski kahi hui baton ko 
sach maan liya to us ne Nabi e kareem sallallahu alaihi wa 
sallam ki layi hui shariyat se kufr kiya” 

(Abu Dawood:3405,Tirmizi) 

Jis cheez se khabardaar wa hoshiyaar aur bedaar rahne ki 
zaroorat hai woh ye hai ke jadugar, kahin aur arraaf, logon 
ke agaid is tarah khrab karte hain ke khud ko mu'aalij ke 
roop mein zahir karte hain aur mareez ko ghairullah ke 
naam par bakra zabah karne ka hukm dete hain, bakre ka 
rang, us ki umr aur us ki saari masafat bhi bata dete hain 
wo kabhi ghairullah ke naam par murgha zabah karne ka 
hukm bhi dete hain,baaz dafa to shirkiya tilsimaat aur 
shaitaani tawizaat likh kar mareez ko dete hain aur use 
kabhi gale mein latkane to kabhi use sandooq ya ghar ke 
kisi mahfooz hisse mein rakhne ka hukm dete hain,baaz 
shabadah baaz ba karamat wali hone ka izhar karte hain, 
kabhi woh apne aap ko talwaar se maarte hain to kabhi 
gadhi ke pahiye ke neeche let jaate hain,gadhi unke uper se 
guzar jati hai magar unpar koi asar nahi hota,inke 'alawa 
aur bhi bahut saare shabade hain jinhen wo apne haton se 





E Jumali awat) (207) Ч Maktaba AN балаг 
kurke Jikhale һаіп, тараг һадіді таапоп mein ye s4 
shaltani ilm aur jadu hain,in jadugaron ke shayateen ye 
kartub dikha kar logon ko Allah ke zikr se door rakhte hain, 
Ek Waqi'ah 

Ek shakhs ne ye waqiyah bayan kiya hai ke ek din wo kisi 
thator mein circus dekhne ke liye gaya jahan usne 
mukhtaleef qism ke kamalaat aur khel dekhe,wahan use ek 
aurat rassi par chalti hui nazar aayi jo athkeliyan karte aur 
anghdaiyan lete huye rassi par chal rahi thi, phir wo is 
taraha deewaar se chimat kar chalne lagi jaise machchar 
chalta hai, log badi hairat se uska ye tamasha dekh rahe 
the, main ne uski nut jise in harkaat ko dekh kar dil main 
socha ke is fun ke muzahire ke liye usne kafi mashq ki hogi, 
main ne socha ke main gunahgaar zaroor hun, laikin ek 
muwahhid hun,magar hairan tha ke main is waqt kiya 
karun ? 

Mujhe yaad aaya ke Jumu'ah ke khutbah mein hamari 
masjid ke khateeb ne bayan kiya tha ke jadugar shaitanon 
ki khidmaat hasil karte hain aur shaitanon ka sara makr aur 
puri quwwat Laa ilaha illallah se khatm hojati hai,main 
kursi se uth kar stage ki taraf badha, tog hairat ke sath 
taliyan baja rahe the, mere baare mein unhon ne ye guma- 
iri ia Shalba e hairat mein aisa kar raha hun,jab 
iS par 222 ZA gareeb stage par pahunch gaya 
Шан huwa...)padhna - . ui Aayat ul kursi (Allahu la ilaha 
tha ki aurat ki be ! Iya. abhi main ne shuru kiya hi 
ki ,........qgarari wa be chaini zaher hone lagi. Allah 

qasam! main Aayat ul kursi khatm bhi nahi k tha 
i nahi kar paya 

lagi, log Ea aa he zameen par gir padhi aur tadapne 
gaye aur ghabra kar use hospital le 


aw 
heed aur Quran wa sunnat ko 


na bada faida hua. 
hi farmaya hai : 

" Yageen manon ke shaitani hila bilkul boda aur sakht 

kamzoor hai. (Al-Nisa:76) 
Mazeed farmaya hai: 

"Aur unhon (Eisa alaihissalam ke dushman yahudiyon) 
ne makr kiya aur Allah ta'ala ne bhi unse khufiya tadbeer 
ki aur Allah ta'ala sabse behtar khufiya tadbeer karne 
waala hai" (Aal e Imran:54) 


(6)Tasweeren sajana, mujassame banana 


aur yaadgaren qayem karna 
Aurton mein tasweer saazi aur photo album ka bhi kaafi 
shauq hota hai,photo agar hasb e zarurat wa majboori 
hoto shariyat mein uski gunjaish hai, laikin agar yaad gaar 
ke liye rakhna maqsood ho to ye shirk ke wasail me se hai. 
Nabi e kareem sallallahu alaihi wa sallam ne tasaweer banane 
walon par lanat bheji aur farmaya : 
"Qayamat ke din insanon mein se sakht tareen azab 
mein mubtala tasweer banane waale hi honge.” 
(Sahih Bukhari:5494,Muslim:3943) 
Ek dusri riwayat mein aapne farmaya hai: 
" Jis ghar mein tasweer aur kutta maujood ho farishte 
wahan dakhil nahi hote.” (Sahih Bukhar,Muslim:2606) 
Aap... ne tasweeron ko mitane aur mujassamon ko dhane 
ka hukum bhi saadir farmaya tha. 


Jannati aurat ki pahchan 
Quran e majeed mein Allah ta'ala ne jannati aurat ka zikr 
karte huye farmaya : 

"Jo nek aurten hain, wo apne shauharon ki taabedaar 
rahti hain aur jin chizon ki Allah ne hifazat ki hai, 
shauher ki ghair maujudgi mein wo unki hifazat karti 
hai." (Al- Nisa:34) 

Allama Ibn e kaseer rahimahullah ne is ayat ki tafseer 


mein likha hai: 

" salehaat se murad nek aurten hain,qanitaat se murad 
wo aurten hain, jo apne shauharon ki ita'at guzar hain." 
aur 'hafizaat lilghaib’ ki tashrih karte huye allama Suddi 
aur deegar mufassereen ne kaha hai ke :" apne shauher ki 
adm maujoodgi mein wo khud apne nafs wa gauhar e 
'ismat aur shauher ke maal ki hifazat karti hai." 

(Tafseer Ibn e kaseer 1/743) 
Ek hadees mein Nabi sallallahu alaihi wa sallam ka farmaan hai : 

"Jo aurat paanch waqt ki namaz padhe,ramzan ke roze 
rakhe,apni sharm gaah ki hifazat kare aur apne shauher 
ki itaat wa farman bardari kare,to qiyamat ke din usse 
kaha jayega ke tu jannat ke jis darwaze se chahe jannat 
mein dakhil hoja." (Musnad Ahmad:1573,Sahihul Jame':660) 

Ek dusri hadees mein Aap sallallahu alaihi wa sallam ka 
farmaan hai: 

" Tumhari wo aurten jannati hain, jo mahabbat karne 
wali hain,ziyada bacche janne wali hain, jo apne 
shauharon ki taraf baar baar laut kar aati hain, aur jab 
unka shauher naraaz hojata hai to apne shauher ke paas 
aati hain,aur apna haath uske haath mein rakh kar kahti 
hain:aye mere sartaaj!jab tak ap mujh se raazi na 
hojayenge, palak nahi jhapkaungi(yaani kisi cheez ka lutf 
nahi lungi, zarra barabar araam nahi karungi)" 

(Silsila e Saheeha:287) 

Abu Hurairah raziyallahu anhu se marwi hai ke: Nabi e 
kareem sallallahu alaihi wa sallam se suwaal kiya gaya ke kaunsi 
aurten behtar hain ? aap ne jawab dete huye farmaya: wo 
aurat bahut behtar aur achchi hai jise uska shauhar dekh 
kar khushi mahsoos kare, jo apne shauher ke hukum par 
chale, aur apni zaat aur uske maal ke taaluq se uski na 
pasandeedah cheezon ko ikhteyar karke uski ki mukhalafat 
na kare" 


Khawateen e islam ! 

In ahadees ki raushni mein aap apne nafs ka muhasaba 
karen,apne zameer ko tatolen aur ghaur karen,shochen aur 
‚ декһеп Ке Кіуа аар Ккауепаа+ ке тоһѕіп е агат 
Muhammad e arbi ki тиёаууап кагааһ khusoosiyat ki 
 hamil hain? kiya aap mein Nabi e kareem sallallahu alaihi wa 
sallam ka uswah maujood hai? kiya aap apne shauher ki 
khidmat ke zariye jannat ko talash kar rahi hain? kiya aap 
apne shauhar ko ghusse ke wagt apni mahabbaton ka 
tohfa pesh kar ke use khush karti hain? gharelu ikhtelafat 
ke wagt kiya aap apni haseen muskurahaton se shauher ka 
gham halka karke uska taawun karti hain? 


Ek Jannati aurat ka tazkirah 

Abu huraira raziyallahu anhu se riwayat hai,woh bayan 
farmate hain: 

"Ek martaba Jibraeel alaihissalam Nabi e kareem... ke 
paas aye aur kaha :aye Allah ke rasool! ye khadeejah aap 
ke paas aa rahi hain,inke paas ek bartan hai, jismen salan 
ya khana paani hai,jab wo aajayen to unhen unke 
parwardigaar ki taraf se aur meri janib se salam kahiye 
aur unhen jannat mein heere wa jawahiraat ke bane aise 
makaan ki basharat dijiye jis mein shor wa shaghab aur 
ranj wa malaal na hoga.” (Shihul Jame':69) 

Is wagiye se musalmaan khawateen ko ye nasihat milti hai 
ke aurat agar duniya mein ek misali biwi ka kirdaar ada 
kare, deendari, shauhar ki khidmat guzaari,bachchon ki 
taleem wa tarbiyat, ghar mein aane waali aurton ki izzat 
wa takreem aur ahle khana ka puri tarah khayal rakhe to 
use duniya mein hi jannat ki basharat de di jati hai. 


Shauher ki khidmat jannat ka sabab hai 
Husain bin Mehsan raziyallahu anhu kahte hain ke mujh se 
meri phuphi ne bayan kiya hai ke ek din main Nabi e 
kareem sallallahu alaihi wa sallam ke paas gayi,Aap ne mujhse 

poocha: tum kaun ho ? kiya tum shauher wali ho? tumhara 
khawind hai ? main ne kaha :haan! aap sallallahu alaihi wa 
sallam ne farmaya : tum uske liye kaisi ho? main ne jawaab 
diya:uski ita'at wa khidmat mein koi kotahi nahi karti, 
siwaye iske ke is kaam se aajiz hun,aap sallallahu alaihi wa 
sallam ne farmaya : khoob soch lo, kyun ke wahi tumhare 
liye jannat aur jahannam hai. 


Jannati aurat ki chand alamaten 

Sabiga aayat aur in ahadees se pata chalta hai ke jannati 
aurat ke darjazail khusoosiyaat hain: 

(1) jo neki aur achchayi ke kaam mein hissa le aur apne 
aaqa aur malik ka haq ada kare. 

(2) jo apne shauher ki is tarha farma bardaar hoke 
Allah ta'ala ki na farmani lazim na aaye. 

(3) jo apne nafs (gauhar e esmat)ki hifazat karne waali 
ho khusoosan shauher ki ghair maujoodgi mein. 

(4) apne shauher ke maal wa aulad ki hifazat aur dekh 
bhal karne wali ho. 

(5)jo hamesha is baat ki khawajish rakhe ke uska 
shauher uski zaib wa zeenat,chehre ki chamak damak wa 
muskurahat aur andaaz e dil rubayi dekh kar khushi 
mahsoos kare. 

(6) jab uska shauher naraaz hojaye to usko khush karne 
ke liye mukammal chahat ke sath bharpoor koshish kare, 
kyun ke wahi uski jannat wa jahannam hai. 

(7) jo hamesha is baat ki chahat rakhe ke uska shauher 
jab bhi use talab kare to uske liye hazir ho, aur apne aap 
ko mukammal taur par uske supurd karde. 

Jannat mein dakhile ki chand shartein : 

Nabi e kareem sallallahu alaihi wa sallam ne aurat ke liye 
jannat mein dakhile ki jo sharayet bayaan farmayi hain, 
unmen se chand ye hain : 

(1)Mukammal pabandi se panchon waqt ki namaz 

padhna. 
(2)Maah e ramazaan ke roze rakhna. 
(3)apni sharam gaah ki hifazat karna.(zina kaari wa 
burayi se door rahna ) 
(4) Shauher ki ita'at karna. 
Jab ye tammam kaam wo karegi to usse kaha jayega ke tu 
jannat me uske jis darwaze se chahe dakhil hoja. 


Nek wa farmabardaar biwi ka ek sabaq 


aamoz wagi'ah 

Haisam bin 'Adi at tayi se riwayat hai wo bayan karte hain 
ke hum se Mujahid ne Sha'bi ke hawale se bayan kiya, 
Sh'abi kahte hain ke: mujh se Shuraih ne bayan kiya ke aye 
Shabi ! tum banu tameem ki aurton se shadi karo, kyunke 
main ne unhen ziyada aql wa sujh bujh wali paya hai. 

Shabi ne pucha ke unki aqalmandi ki nishani kiya hai ? 
Shuraih ne kaha ke main ek martaba dopaher ke waqt ek 
janaze se wapis aa raha tha to unke gharon ke qareeb se 
guzra,main ne darwaze par ek budhiya ko dekha aur uske 
pahlu mein ek ladki ko jo intehayi haseen wa jameel aur 
khubsurat thi,chunache main wahan chala gaya aur usse 
pani talab kiya, halanke mujhe piyaas nahi lagi thi. 

Usne pucha aapko kaunsa mashroob pasand hai ? 

Main ne kaha: jo aap aasani se pila saken. 

Us budhiya ne usse kaha : aye ladki ! ise doodh de do kyun 
ke mere khayal mein ye pardesi hai,main ne us budhiya se 


pucha ke ye ladki kaun hai ? 
Usne kaha : Zainab bint e Jareer jo Hanzala ki aurton mein 


se ek hai. i 
Main ne pucha : shadi shuda hai ya kunwari ? 
Usne kaha : abhi tak to ghair shadi shuda hai. 
Maine kaha : ise mere nikah me de dijiye. 
Usne kaha : kufu wa barabari ki shart par(agar tum iske 

kufw hoto shadi ho sakti hai) 

Main uski baat sun kar ghar chala gaya, aur qailula( 
dopaher ke khane ke baad ke aaram)ke liye let gaya, magar 
qailula na kar saka,jab namaz se farigh hua to apne ghar ke 
motabar qurra,Aswad, Musyyeb aur Moosa bin Arfata ko 
sath liya, aur us aurat ke ghar jaakar uske ke chacha se 
mulaqat ki, unhon ne aane ka maqsad daryaft kiya ? 

Main ne kaha: Zainab jo aapki bhatiji haipuse mere nikah 
mein de dijiye. 

Unhon ne jawab diya :wo bhi tum se aeraz nahi karti, (use 
bhi koi ayeteraz nahi hai)phir unhon ne use meri zaujiyat 
mein de diya,chunanche jab woh mere aqd mein agayi to 
main pashimaan huwa aur jee main kaha:main Banu 
Tameem ki aurton ke sath kya karun? phir mujh se unki 
sakht dili ka bhi zikr kiya gaya aur main ne use talaq dene 
ka irada kar liya, phir socha ke nahi, pahle use apne paas 
bulalun, agar meri marzi par chalegi to thik hai warna talaq 
de dunga. 

Aye Sh'abi ! kash tum us waqt mere paas hote jab Banu 
tameem ki aurten use hadiye de rahi thin, phir use mere 
kamre mein bhej diya gaya.main ne kaha: sunnat to ye hai 
ke aurat ke paas uska shauher jaaye to pahle do rak'at 
namaz padhe aur uske shar se panaah mange aur Allah 
t'aala se uski bhalayi talab kare,chunache main ne namaz 
padhi aur salam pher kar dekha to woh mere piche namaz 
padh rahi thi, jab main ne namaaz mukammal karli to uski 
padosan aurten mere paas aayi aur mere pahne huye 
kapdo ko lekar mujhe zard rang ki chadar pahna di. jab 
ghar khali hogaya to main uske qareeb aaya aur uske jism 
ki taraf haath badhaya,usne kaha:aye Abu umaiyyah! sabr 
wa zabt aur itmeenaan se, uske baad woh yun goya hui : 

"Tamaam tarifen Allah ke liye hain, main uski tareef wa 
hamd wa sana bayan karti hun aur usi se madad chahti 

hun,beshak main ek ajnabi aurat hun, mujhe apke 
akhlaaq aur aadat wa atwaar ka zarrah barabar ilm 
nahi,baraye meherbani apni mahboob wa pasandidah 
chizon se mujhe ba khabar kijiye,taake unhen sar anjaam 
dun aur apni na pasandeedah chizon se bhi waqfiyat 
karayen taake unse baaz rahun." 
Neez usne kaha: 


wa e r 
аара aa ilekin hoga wahi jo Allah t'sala ka 

г Караа wahi jo Allah ka hukm hai, yani bhalayi 
ke sath zoujiyat mein bagi rakhna ya ehsaan se sath juda 
kardena" 

'Main ye baaten kah kar Allah ta'ala se aapki aur apni 
maghfirat ki du'a karti hun." 

Shuraih kahte hain ke aye Shabi 'us waqt mujhe bhi 

khutbah ki hajat ka ehsaas hua,main ne kaha : 

"Hamd wa sana Baari ta'alah aur salaat wa salam bar 
nabi e khair ul anaam ke baad : pas yaqeenan tumne aisi 
baat kahi hai. " 

Aage farmaya ke agar tum is baat par sabit qadam raho 
to isse tumhara faida hoga, aur agar ise chod dogi to 
tumhare khilaaf hujjat aur daleel hogi,main fulan cheez ko 
pasand karta hun aur fulan ko na pasand, aur ham donon 
ek hain, mujhse juda na hona, achayi ko phailao aur burayi 
ko chupao (mitao).usne phir kaha : ek cheez jiska zikr main 
aapse na kar saki wo ye ke aapki mahabbat ghar ke 
zayereen(saas waghairah)ke liye kaisi hai ? 

Main ne kaha : main is baat ko pasand nahi karta ke mere 
sasural ke log mujhe uktahat mein daal den.usne kaha: 
padhosiyon mein se aapko kaun pasand hai ? jise main 
aapke ghar mein dakhil hone ki ijazat dun aur kaun ми 
aapko na pasandidah hai jise main bhi na pasand karun ? 

Main ne kaha : banu fulah achche hain aur fulan log bure 


- 

hain. 
Shuraih kahte hain ke aye Sh'abi ! mere sath woh do ѕад 
tak rahi main ne uske sath behtareen raaten aur bahut hi 
suhane din guzare, main ne usmen khuloos aur mahabbat 
ke siwa kuch nahi paya. 
Phir jab saal ka akhiri din aaya aur main majlis e qaza se 
wapas aaya to dekhta hun ke ghar mein ek budhiya taleem 
de rahi hai,main ne pucha ye kaun hai ? logon ne kaha: 
fulan hai,jo aapki khush daman(saas) hai, pas jab main 
baith gaya to budhiya ne aakar salam kiya. 
main ne bhi walaikumussalam kaha aur pucha ke aap 
kaun hain ? 
Usne jawab diya : main fulan(aapki biwi ki maan, aapki 
saas)hun. 
Main ne kaha:Allah aapko apna qareebi banaye aur aapko 
jannat ke qareeb karde. 
Usne poocha : aapne apni biwi ko kaisa paya ? 
Main ne jawab diya : bahut hi achchi aur nek biwi hai. 
phir usne kaha : aye Abu umaiyyah ! aurat sirf do halaton 
mein buri ya kharab maloom hoti hai: 
1. jab bachcha paida ho jaye. 
2. ya jab shauher ki taraf se khoob ezaaz wa ikram hone 
lage. 
agar tumhen kisi tarah ka shubha hoto kodha utha lena, 
wallah!log apne gharon mein fahisha aurton se buri koi 
cheez nahi rakhte. 

Main ne kaha:Allah ki qasam:aap ne to ise behtareen adab 
aur umdah tareeqa wa saleeqa sikhaya hai. 

Usne kaha : kiya tum pasand karte ho ke tumhare sasural 
ke log tumhari ziyarat karen? 

Маїп пе Каћа : јаБ сһаһеп. 

Shuraih kahte hain ke phir wo mere paas har saal aati aur 
mujhe kaaramad nasihaten aur mufeed wasiyaten karti. 

Mere sath woh bees baras tak rahi aur main us se 
hamesha khush raha, siwaye ek martaba ke aur us wagt 
main us ke liye zalim hogaya tha.ek martaba fajr ki do 
rakat padhne ke baad muzzin igamat kahne laga, main 
mohalle ki masjid ka imaam tha, achanak ghar main ek 
saanp rengta hua nazar aaya, main ne use ek bartan se 
dhak diya, phir kaha: aye Zainab ! tum harkat mat karo, 
mujhe aane do, phir jab main namaz padh kar wapas aaya 
to saanp ne use das liya tha. main ne uspar alhamdulillah 
aur muawwazatain (surah falaq, aur surah Naas) padh kar 
dam kiya,chunke main kah chuka tha ke mere aane tak 
harkat na karna chunanche wo apni jagah par hi rahi, 
saanp uski taraf aaya aur use das liya, magar usne meri 
baat taalna gawarah na kiya,usne kis qadar wafa dari 
nibhayi,aur apne shauher ki ita'at ka kitna ziyada suboot 
diya, halanke aise waqt mein use harkat na karne ka kah 
kar main ne us par zulm kiya tha. 

(Taba e unnisa Ibn e Abd e Rabbih page:44-46) 

Jin umoor se musalmaan aurton ko bachna chahiye 

Zail mein chand aise kaamon ka tazkirah kiya ja raha hai 
jin se har musalmaan aurat ko door rahna chahiye kyun ke 
ye umoor use jannat mein dakhil hone se rokne waale hain. 
1. Shauher ki nafarmani : 

Hazrat Jabir bin Abdullah se riwayat hai woh bayan 
farmate hain ke main eid ke din Rasoolullah sallallahu alaihi wa 
sallam ke sath namaz mein hazir tha,aap sallallahu alaihi wa 
sallam ne khutbah se pahle azaan aur iqamat ke baghiar 
namaz padhayi, phir Hazrat Bilal ka sahara lekar khade 
huye,uske baad khutbah dete huye Allah ka khauf wa 
taqwah aur Allah ki ita'at ki talqeen farmayi, logon ko 
nasihaten kin, aur unhen bhalayi ke kaam yaad dilaye,phir 
uthe aur aurton ke paas tashreef laaye, unhein bhi nasiha- 
ten kin aur bhalayi ke kaam yaad dilaye, phir famaya : "aye 

aurto! tum ziyada se ziyada sadqa wa khairaat aur tauba 
wa istighfaar kiya karo,kyun ke jahannam ka ziyada tar 
indhan aurten hongi" tab ek aurat khadi hui, jo aurton ke 
beech mein baithi hui thi,uske ruksaar chipke huye aur 
rangat badli hui(siyaah)thi,usne kaha : aye Allah ke rasool 
aisa kyun hai ? Aap sallallahu alaihi wa sallam ne farmaya : " 
isliye ke tum shikwa shikayat bahut karti ho.” tab aurton 
ne apne zewaraat utaar utaar kar sadqa karna shuru 
kardiya, aur Hazrat Bilal raziyallahu anhu ke kapde mein 
daalne lagin. (Sahih Muslim;114) 

2. Shauher ki naraazgi : 

Abu Umama raziyallahu anhu se riwayat hai ke Nabi e 
kareem sallallahu alaihi wa sallam ne farmaya : 

"teen qism ke log aise hain jin ki namaz qabool nahi 
hoti.” 

(1)Bhagoda ghulaam :wo ghulam jo apne aaqa ke paas 
se bhag jaye, jab tak wapas nahi aata uski namaz qabool 
nahi hoti. 

(2) wo aurat jiska shauher usse naraaz hokar raat 
guzare. 

(3)kisi qaum ka woh imaam jise wo log napasand karte 
hon". (Sahih Tirmizi:295,Sahih Al Jaame':3057) 

3. Shauher ko takleef dena : 

Koi aurat apne shauher ko duniya mein takleef na de. 
kyun ke Mu'aaz bin Jabal raziyallahu anhu se marwi hai ke 
Nabi e kareem sallallahu alaihi wa sallam ne farmaya : 

"Jab bhi koi aurat apne shauher ko is duniya mein 
takleef deti hai to jannat ke hooron mein se uski biwi 
kahti hai: Allah tujhe halaak kare,ise takleef na de ke ye 
to tera mahemaan hai, jald hi ye tujhe chod kar hamare 
paas (yani jannat main)ajayega." 

(Tirmiz:1094,Sahih Al jaame':7192) 
Is hadees mein shauher ko satane aur use takleef dene se 

sakhti ke sath mana' kiya gaya hai,kyunke woh to ek aurat 
ke paas sirf ek mahmaan ki haisiyat se hota hai, neez uski 
narazgi mein Allah ki narazgi hai, aur jannat mein badi badi 
aankhon wali hooren duniya mein apne shauher ko naraz 
karne waali aurat ke liye baddua karti hai. 
(4)Shauher ki nashukri : 
Nabi e kareem sallallahu alaihi wa sallam ka farmaan hai : 
"Qiyamat ke din Allah t'aala us aurat ki taraf nahi 
dekhega jo apne shauher ki shukr guzar naa ho, lekin wo 
apne shauher se be niyaz nahi ho sakti.” (Nasai,Saheeha:289) 
Ek dusri hadees mein aap sallallahu alaihi wa sallam Ne farmaya 
hai: 

"Main ne jahannam ka mushahada kiya to is tarah 
ka(aisa dil dahlane wala)manzar kabhi nahi dekha tha, 
main ne jahannam mien ziyada tar aurton ko hi dekha 
hai. logon ne suwal kiya:ya rasoolullah!aurton ke 
bakasrat jahannami hone ka sabab kya hai?aap sallallahu 
alaihi wa sallam ne farmaya :" unke kufr(nafarmani)ki 
wajah se," pucha gaya : kiya wo Allah ki nafarmani karti 
hain? Aap sallallahu alaihi wa sallam ne јагтауа : " паһі, 
balke apne shauher ki nafarmani wa na shukri ki wajha 
se kasrat se Jahannum mein hain, agar tum mein se koi in 
par hamesha narmi aur ehsaan ka sulook kare aur phir 
tumhari janib se kabhi mamuli naqs ya kami hojaye to wo 
kah deti hain ke main ne aapse kabhi bhalayi nahi payi" 

(Jab se is chaukhat par qadam rakha hai takleef mein 
hun.) (Sahih Muslim:1512) 
(5) Bilawajah talaq talab karna : 
Hazrat Sauban raziyallahu anhu se riwayat hai ke nabi 
kareem sallallahu alaihi wa sallam ne farmaya : 
"Jo aurat apne shauher se bila wajha talaq talab kare 
to uspar jannat ki khushbo bhi haram hai."(Tirmizi:1108) 
Afsos ke aaj bade gharanon mein talaq talab karna ek 

fashion ban gaya hai, shadi ke bad agar ladka pasand na 
aaya to maal wa daulat aur duniyawi jaah wa hashmat aur 
aish o ishrat ke nashe mein fauran talaaq ka mutalaba kar 
baithte hain, kyun ke unhen apni naak unchi rakhni hoti 
hai. 

Jinke aangan mein ameeri ka shajar lagta hai 

unka har ayeb zamane ko hunar lagta hai. 

Halanke ise ek taraf woh apni beti ke mustaqbil se 

khilwaad karte hain to doosri taraf apne uper jannat ki 
khushbu haram kar rahe hain,aur sath hi samajh ke fasaad 
aur bigadh ka sabab bhi bante ja rahe hain, magar afsos ke 
koi unka hath pakadne waala nahi,unhein maloom hona 
chahiye ke Allah ki pakad bahut sakht hai,aur unhein ye bhi 
maloom hona chahiye ke bina wajah talaq talab karna, 
khawah ladki talab kare ya uske waledain, donon surat 
main sangeen jurm aur fe'l e haraam hai. 


Allah ki nafarmani mein shauher ki ita'at ka masala 

Qareyeen e kiram! mazkoorah ahadees mein ek khatoon 
ko biwi ki haisiyat se shauher ki ita'at ki had darje takeed ki 
gayi hai, lekin iska ye matlab hargiz nahi hai ke shauher ki 
ita'at wa farma bardari ke aage Allah azza wa jal ki ita'at 
ko pase pusht daal diya jaye,kyun ke ek hadees mein Nabi 
sallallahu alaihi wa sallam ne farmaya hai : 

"Allah ki nafarmani kar ke kisi bande ki farma bardari 
nahi ki jayegi.” (Ahmad:1041,Sahihul Jame':7520) 
Lekin yahan un aurton ke liye ghaur karne aur sochne ka 

maqam hai joke thoda bahut padh kar hi apne aap ko 
aalimat ud dahr aur har cheez se buland wa bartar sama- 
jhne lagti hain, aur apne shauher ka hukum sun kar kahti 
hain, ye wajib nahi hai, aisa karna jayez nahi hai, is kaam ka 
koi faida nahi hai,waghairah,aur aisa karne se unka mags- 
ad mahaz shauher ke hukm ko talna hota hai to aisi aurten 
qiyamat ke din jhute aur dagha baaz wa na farmaan logon 

ke sath hongi,jinke baare mein Allah ta'ala ka farmaan hai: 
Jo log Allah par jhuta ilzam bandhte hain Oiyamat ke 
din unke chehre siyaah honge" (Az Zumsar:60) 
Imam Hasan Basari rahimahullah farmate hain ke:" 
bila shuba halal aur haram ke mu'amle mein Allah aur 
uske rasool par jhoot bolna sareeh kufr hai. " 


(6)Shauher ki ijazat ke baghair nafli roze rakhna 

Abu hurairah raziyallahu anhu se marwi hai ke Nabi sallallahu 
alaihi wa sallam ne farmaya : 

"Koi aurat apne shauher ki maujudgi mein(jo ke us ke 
paas maujood ho)us ki ijazat ke baghair nafli rozah na 
rakhe." (Sahih Bukhari:4793) 

Ye isliye ke shauher ki maujudgi mein aurat ka nafli rozah 
shauher ko fitne mein daal sakta hai,neez aurat se faida 
uthane mein shauher ke liye ye rozah ek rukawat ban sakta 
hai,albatta farz roze bila ijazat hi rakhe jayenge,kyun ke 
farz rozah Allah ka haq hai aur Allah ka haq bandon ke haq 
par muqaddam hai.aur khud Nabi e kareem... ne bhi(illa 
ramzan)" ghair ramzan " aur " ghair shahr ramzan"ke alfaz 
se Sunan Abi dawood wa Tirmizi, Sahih ibn e Hibban,ibn e 
khuzaimah aur Musnad Ahmed mein is baat ki sarahat 
farham rakhi hai. 


(7) Shauher ko faida uthane se rokna 


Aurat ki takhleeq hi mard ke liye hui hai, aurat ka wajood 
mard ki taskeen wa rahat ka saman hai, shadi isi muqaddas 
rishte ka naam hai ke aurat ek biwi ki haisiyat se apne 
shauher ko khushiyan farhaam kare,din bhar ka thaka 
mandah shauher jab shaam ko ghar mein dakhil hoto biwi 
ki haseen muskurahaten, ghar ki haseen tarbiyat. bachch- 
on ki sahih nigah dashat aur behtareen wa lazeez khana 
uski thakaan ko khatm kar de,shadi ke bad aurat ka jism 
aur uske jism ka har uzw shauher ki lutf andozi ke liye hai. 

jaisa ke Allah t'aala ne farmaya hai : 

" Aur uski nishaniyon mein se hai ke usne tumhari hi jins 
se biwiyan paida kin, taake tum unse sukoon wa aaram 
paao,usne tumhare darmiyan mahabbat aur hamdardi 
qaim kardi, yaqeenan ghaur wa fikr karne waalon ke liye 
is mein bahut si nishaniyan hain” (Ar Room:21) 
Magar iske ba wajood agar koi aurat apne husn ke 

ghuroor mein choor hokar,apne baap dada ke maal wa 
daulat par itrate aur fakhr karte huye apne shauher ko 
ungli ke ishare par chalana chahti ho,yahan tak ke shauher 
ko apne jism se lutf andoz hone se door rakhna chahe to 
aisi aurat kainaat ki badtareen aur mal-'aoon aurat hai, 
jaisa ke ek hadees mein iski sarahat maujood hai chuna- 
nche Abu huraira se marwi hai ke Nabi e kareem sallallahu 
alaihi wa sallam ne farmaya : 

"Jab koi mard apni aurat ko apne bistar ki taraf bulaye 
aur woh inkaar karde, phir shauher ghusse meain akar 
usi haalat mein raat guzare to aisi aurat par Allah ke 
farishte subah hone tak laanat bhejte rahte hain” 

(Sahih Muslim:2594) 

Talq bin Ali ki riwayat mein to mazeed takeed aayi hai 
woh bayaan farmate hain ke Nabi e kareem sallallahu alaihi wa 
sallam ne farmaya : 

"Jab shauher apni zarurat ki khatir biwi ko talab kare to 
use har haal mein uske paas jana chahiye,khawah woh 
tannoor(chulhe) par kyun na baithi ho" (Tirizi:1080) 

ek dusri riwayat mein aap sallallahu alaihi wa sallam ka far- 
maan hai : 

"Mujhe qasam hai us zaat ki jis ke qabze mein meri jaan 
hai jo shakhs bhi apni ahliyah ko apne bistar par bulaye 
aur woh inkaar karde to aasmaan waala(Allah ta'ala) us 
se us waqt tak naraaz rahta hai, jab tak ke woh aurat 
apne shauher ko razi na karle.” (Bukhari,Muslim) 

(8) Raaz ki baaton ko zahir karna 


Ye marz bhi bada khtarnaak hai. isse bachna chaiye, jaisa 
ke Asma bint e Yazeed se riwayat hai ke Rasool e rahmat 
sallallahu alaihi wa sallam ne farmaya : 

"shauher apni biwi ke sath jo kuch karta hai. use woh 
shayed logon ko bata deta hai aur biwi apne shauher ke 
sath jo kuch karti hai woh use zahir kar deti hai?” 

ye sun kar log khamosh rahe, kisi ne koi jawab na diya, 
to main ne kaha :Allah ki qasam! log aisa karte hain aur 
aurten bhi aisa karti hain,to Aap...ne farmaya:"tum 
harghiz aisa na karo,kyunke ye ek shaitani harkat hai, 
shaitan apni sahitan biwi se raste main mulaqat karta 
hai to uske sath humbistari karne lagta hai aur log 
dekhte rahte hain"(Ahmad Adabuzzafaaf Albani page:144) 


(9)Shauher ke alawah kisi dusre ke ghar 


mein kapde utarna 
Umm e salama raziyallahu anha se riwayat hai ke Nabi e 
kareem sallallahu alaihi wa sallam ne farmaya : 
” Jo aurat apne shauher ke alawa kisi doosre ke ghar 
mein apne kapde utare,to Allah ta'ala aisi aurat ka parda 
e haya chaak kardeta hai. "(Ahmad:2535,S Targheeb:171) 
Ye isliye ke woh ek behaya,be ghirat, fahisha, aur badkaar 
aurat hai,jo ghair mardon ki taraf ma-ail ho aur apne 
shauher ki amanat mein khayanat(murad zina)kare. 


(10)Shauher ki ijazat ke baghair ghar 


mein kisi ko dakhila dena 
Abu Hurairah raziyallahu anhu se marwi hai,Nabi e kareem 


sallallahu alaihi wa sallam ne farmaya : 
"Kisi aurat ke liye halaal nahi ke woh apne shauher ki 


maujudgi mein uski ijazat ke baghair roza rakhe, ya uski 

ijazat ke baghair uske ghar mein kisi ko dakhil hone de 

aur shauher ki ijazat ke baghair woh jo kuch kharch 

karegi uska aadha sawab uske shauher ko diya jayega." 
(Irwaul Ghaleel:2004) 


(11)Shauher ki ijazat ke baghair ghar se bahar 


nikalna 

Aurat ka taaj mahel uska ghar hai, uska sheesh mahel 
woh makaan hai jismen woh zindagi basar karti hai Quran e 
kareem mein Allah ta'ala ka farmaan hai : 

"Aur tum apne gharon mein sukoonat pazeer raho" 

(Al Ahzaab:33) 

Allama Hafiz ibn e kaseer rahimahullah ne is aayat ki 
tafseer mein likha hai : 

"Unhen apne gharon mein muqeem rahna chahiye, 
kyunke shauher jab apni biwi ki itaat se khush hota hai to 
biwi ko bhi shauher ki ijazat ke baghair ghar se bahar 
nahi nikalna chaiye." (Tafseer Ibn e kaseer 3/768) 

Lekin afsos ke aaj ye marz badi tezi se badh raha hai ke 
auraten apne shauharon ki ijazat ke baghair bazaar chali 
jati hain,rang birange kapde aur zargbarg libaas khud hi 
mol bhao karke na mahramfbazzaz)se khareed kar lati 
hain, aur baaz dafa bade fakhriyah andaaz mein shauher 
aur ahl e khana se apne husn ki daad chahti hain, aaj aurten 
dawa laane ke bahane shahar ka nazzara karti phirti hain 
aisi tamaam aurton ko Allah se darna chahiye. 

Aaj ye marz bhi aam hai ke gaun ya mohalle ke qaribi 
makanaat mein jane ke liye naqaab aur parde ka koi 
ehtemaam nahi kiya jata, dar asl ye tamaam chizen Nabi e 
kareem sallallahu alaihi wa sallam ki sunnat ki mukhalif 
hain,zindagi mein deen se duri aur dilon mein Allah ka 
khauf kam ho jaane ki alama- ten hain. hum Allah se taqwa 
aur hidayat ka suwaal karte hain. 

(12)Khushbu laga kar ghar se bahar nikalna 


Islam ne khud aurat hi ke tahaffuz aur uske gohar e 
'esmat ki hifazat ke pesh e nazar use apne ghar mein tiki 
rahne ka hukm diya hai laikin agar kisi zarurat wa majboori 
ke tahet ghar se nikalna hi padhe to uske baaz sharayet aur 
kuch aadaab hain jinka pesh e nazar rakhna az bas zaruri 
hai aur unhi mein se ek ye bhi hai ke wo kastoori wa ambar 
aur Oud wa yasmeen waghairah koi khushbu laga kar ghar 
se na nikle kyunke Allamah Zahsbi rahimahullah ne kitab ul 
kaba-air mein ise un af'aal mein shumar kiya hai jinmen 
aurat lanat ki sazawar qaraar paati hai aur use bhi is 
tabarruj wa bepardagi aur banau wa singhar dikhlati 
phirne ka ek hissa bataya gaya hai jis par ke Allah t'aala 
duniya wa akhirat main shakht naraaz hota hai. 
Ghar se nikalte waqt aurat ke khushboo lagane ki sakht 
mumana'at hai jiska pata bakasrat sahih ahadees se chalta 
hai jin mein se chand darja zail hain : | 
"Jo aurat itr wo khushboo(perfume)laga kar ghar se 
bahar nikle taake logon ko uski mahek pahunche to aisi 
aurat zaniah wa badkaar hai." 
(Musnad Ahmad,Sahihul jame':2701) | 
"Jo aurat khushboo laga kar masjid jaye uski namaz us 
waqt tak qabool nahi hoti jab tak ke woh ghusl(karke use 
za-ail )na karle." (Ibn e Majah,Sahihul Jame':2703) | 
"Jo aurat Oud ka bakhoor(khushboo istemaal)kare woh 
namaz e Isha ki jamat ke liye hamare sath shareek(hazir 
e masjid )па по.” | 
Andazah farmayen ke jab masjid jaane wali aurat ke liye | 
уе татпоо hai to bazaar ya kisi 'aam wa makhloot party | 
mein jaane wali ke liye ye kaise jayez hoga ? | 
Khawateen ko is pahlu par bhi khaas tawajjoh deni 
chahiye aur in ahadees ko khusoosan pahli hadees ke alfaz 

ko dil wa dimag par naqsh karlena chahiye. 

Han ek cheez ki ijazat di gayi hai aur woh hai mekup ka wo 
saman jiska sirf rang nazar aaye mahek na uthe kyunke 
hadees mein hai : 

"Mardon ki khushboo woh hai jiski mahek to phooten 
magar uska rang zahir na ho aur aurton ki khusboo wo 
hai jiska rang to nazar aye ( ghaza wo powder, lip stick 
wagherah)magaar uski mahek na phuten." 

(Tirmizi,Nasai,Sahihul Jame':3937) 

Islam se kharij kardene wali chizon se bachna 

Har musalmaan aur jannat ki rahi aurton ko har waqt ye 
fikr lahiq rahe ke kahin woh jannat ki raah se hat to nahi 
rahi hai,Kyun ke baaz aamaal aise bhi hain jinke irtekab se 
islam ka khatima aur kufr ka aaghaz ho jata hai,isliye hum 
yahan Islam se kharij kardene wali chand cheezon ka zikr 
kar rahe hain taake musalmaan aurton ka jannat ka safar 
ba aasani tay ho sake : 

(1)АПай ta'ala ki ibadat mein kisi aur ko shareek 
thahrana. 

(2)Jo shakhs Allah t'aalah ke darmiyaan waseele wa 
waaste banaye,unhen pukare, unke faut hojane ke 
bawajood unse shifa talab kare,unse dua karaye,aur 
unhin par tawakull kare to us ne mutaffiqah taur par 
kufr kiya. | 

(3)Jo mushrikeen ko kafir na samjhe ya unke kufr mein | 
shak kare, ya unke mazhab ko sahi samjhe to usne kufr | 
kiya, lihaza har wo shakhs jo islam ko apna deen na | 

maane woh kafir hai, khawah wo Nasrani ho ya yahoodi 
ya Budhist ya unke alawa kisi bhi mazhab ka maanne | 
waala ho khawah woh gareeb ho ya door, daur e hazir 
mein maujood ho ya maazi mein guzar chuka ho. 

(4) Jo shakhs Allah ke rasool sallallahu alaihi wa sallam ke 
tariqe ke alawa kisi doosre tariqe ko hidayat ka zariya 

samjhe.ya kisi dusre hukm ko aap ke hukm se behtar 
samjhe, jaisa ke baaz log taghoot ke hukm ko Allah ke 
hukm par muqaddam rakhte hain, to aisa shakhs kafir 
hai. 

Isi tarha ghair shar'ai aur wazayi(insanon ke banaye 
hue)qawaneen ko muqaddam karna, unhen sahih aur 
najaat dahindah samajh kar unke mutabiq faisla sadir 
karna, yeh aqeedah rakhna ke islam is sadi ke liye 
mauzun nahi hai,islami qawaneen ko hi musalmanon ki 
pasti wa tanazzuli ka sabab samajhna,Islam aur Islami 
qawaneen ko sirf masjid ki char deewari tak mahdood 
rakhna aur use zindagi ke doosre maidanon se baher 
samajhna. 

Isi tarah ahkaam e ilahi ke nifaz mein chor ka haat 
katne aur shadi shudah zina kaar ko rajm karne se gurez 
karna, aur doosri islami sazaon ko ye kah kar thukra 
dena ke ye is daur se mel nahi khati, ya ye aqeedah 
rakhna ke muamlaat aur sazaon mein Allah ki shariyat 
ke baghair( yaani qanoon waz'ai ke mutabiq)faisla karna 
bhi durust hai,Ya shari'at ke baghair faisla afzal hai,Allah 
ki haram kardah chizon ko halal samajhna aur halal ko 
haram samajhna, ye sab aise aqaid wa afkaar hain jin se 
insaan kafir ho jata hai, aur aise shakhs ke kufr par 
tamaam musalmanon ka ijma'a hai. 

(5) Jo shakhs Nabi e kareem sallallahu alaihi wa sallam ki 
layi hui shariyat ke kisi bhi hisse se bughz rakhe ya use na 
pasand kare, agarche us par amal karta ho to us ne kufr 
kiya, jaisa ke Allah ta'ala ne farmaya : 

"ye isliye ke wo Allah ki nazil kardah shari'at se na 
khush huye, pas Allah ne un ke amal zaye kardiye”" 

(Muhammad:9) 

(6) Jo shakhs Allah t'aala ke deen ke kisi bhi hisse ka 

mazaq udhaye to usne kufr kiya, is ki daleel Allah ta'ala 

ka farmaan hai: 

"Aap kahdijiye ke kiya tumhari hansi aur dillagi Allah, 
us ki aayat aur us ke rasool ke sath hoti hai? bahane na 
banao tum filwage imaan lane ke baad kafir ho chuke ho" 

(At Taubah:65-66) 

(7)Jaadu karna,karwana,sikhna aur sikhana,us ke 
zariye miyan biwi ke darmiyaan judayi aur nafrat paida 
karna ya unke darmiyan jaadu ki madad se mahabbat wa 
ulfat paida karna, jo shakhs in chizon ko maane jadu 
kare,karaye ya use phailaye to woh kafir hai, iski daleel 
Allah ta'ala ka ye farmaan hai: 

"Wo donon(Haroot wa Maroot)bhi kisi ko us waqt tak 
jadu nahi sikhate the, jab tak ye na kahdete ke hum to ek 
azmaish hain lihaza tu kufr na kar."(Al Baqarah:102) 

(8)Musalmanon ke muqabale mein mushrikeen ki 
madad karna,unka sath dena aur unki madad karna 
waghairah,ye woh aamaal hain jin ke karne se ek 
musalmaan kafir ho jata hai, is ki daleel Allah tala ka ye 
faraan hai : 

” Aur tum mein se jo bhi in (kuffar wa mushrikeen )mein 
se kisi se dili dosti rakhega,wo beshak unhi mein se hai, 
beshak Allah t'aala zalimon ko hargiz raah e raast nahi 
dikhata. ” (Al Maidah:51) 

(9)Jo shakhs ye aqeedah rakhe ke baaz logon ke liye 
shari'at e Muhammadi se khurooj ikhtiyar karna(bahar 
nikal jana)jayez hai,jis tarah Khizar alaihissalam Moosa 
alaihissalam kí shari'at ke daire se bahar the, ya jis tarah 
baaz sufiya ye aqeedah rakhte hain ke un par se shar'ai 
ahkaam saaqit hojate hain, unhen amal ki zarurat nahi, 
to aisa shakhs kafir hai,jaisa ke Allah t'aala ne farmaya 
hai: 

"Jo shakhs islaam ke siwa koi doosra deen talash kare 
usse woh gabool mahi kiya jayega aur woh Aakhirat mein 


nuqsaan paane walon mein se hoga" (Aale Imraan:85) 

(10)Allah ke deen se aeraaz karna yaani munh modna 
aur use seekhne neez us par amal karne se picha chudana 
bhi zulm aur jurm hai iski daleel Allah t'aala ka ye 
farmaan hai: 

"Aur usse badh kar zalim kaun hoga jise uske rab ki 
aayateen sunayi gayin, phir bhi unse usne munh pher liya, 
(yaqeen manon)ke hum hi gunah gaaron se inteqaam 
lene waale hain." (As Sajdah:22) 

Namaaz ki pabandi zaroori hai 

Sabiqa sutoor mein Islam se kharij kardene waale chand 
kamon ka mukhtasar tazkirah tha aur choonke musalmaan 
aurat ka ek qeemati zewar aur jauhari hathiyaar uski 
namaaz isliye hai ke tark e salaat ek azeem jurm hai, 
ghinauna marz aur bahut badi aafat hai,benamazi shaitan 
ka mu'awin,rahmaan ke dushman, mominon ke hareef aur 
kafiron ke haleef wa bhai hain.unka hashr Fir'aun wa 
Qaroon aur Hamaan wa Ubay bin Khalaf ke sath hoga aur 
woh unhin ke sath Jahannam mein daale jayenge, (be namazi 
ke in logon ke sath uthaye jaane ki baseerat afroz hikmat 'allamah 
Ibn e qayyim rahimahullah ne bayan farmayi hai.) 

Nabi e kareem sallallahu alaihi wa sallam ne farmaya hai : 

"Aadmi aur kufr aur shirk ke darmiyaan haad e fasil 
namaz hi hai. " (Sahih Muslim:116) 

Ek doosri hadees mein Abdullah bin shaqeeq al aqeeli 
rahimahullah bayan farmate hain. : 

"Nabi e kareem sallallahu alaihi wa sallam ke Sahaba e 
kiram amal mein se tark e namaz ke siwa kisi doosre 
kaam ko sareeh kufr nahi samajhte the. " 

Is hadees ki raushni mein be namazi par kufr ka hukm 
lagane ke baad usper murtad ke ahkaam nafiz honge, aur 
benamazi se shadi karna jayez na hoga.agar nikaah hogaya 
aur woh benamazi hai to ye nikah batil hojayega. agar 

nikah hojane ke baad benamazi hogaya to uska nikah faskh 
hojayega,aur uski biwi usper haram hojayegi,agar woh 
jaanwar zabah kare to uska zabeeha nahi khaya jayega,be 
namazi Makkah mukarramah mein bhi dakhil nahi ho 
sakta,uske kisi qareebi rishtedar ki maut par use wirasat 
mein se hissa nahi milega, be namazi agar mar jaaye to 
uski namaz e janaza nahi padhi jayegi, na use ghusl diya 
jayega, nahi use musalmanon ke qabaristaan mein dafan 
kiya jayega,qiyamat ke din uska hashr kafiron ke sath hoga, 
woh jannat mein dakhil nahi ho sakta, uske marne ke baad 
uske liye du'a e maghfirat na karen kyun ke woh kafir hoke 
mara hai.( tarik namaz se mutalliq in masail ke silsile mein 
Allama Muhammad bin Saleh Usaimin ka tafseeli fatwa 
balke ek risala shaye ho chuka hai jiska urdu tarjuma 
"Namaaz ki ahammiyyat" ke naam se hamare dost shaikh 
zafar Adeel Muhammadi Aazmi ne kiya hai ). 

Benamazi ki maut ke waqt uska haal to aur bhi ziyadah 
badtareen aur hairan kun hota hai. 


Ek benamazi Ki maut Ka aankhon dekha haal. 
Allamah Ibn e qayyim rahimahullah ne bayan kiya hai : 

"Ek gunahgaar shakhs ki maut ka waqt qareeb aaya to 
uske aas paas ke logon ko ghabrahat mahsoos hui, use 
kalime ki talqeen karna chaha,magar woh barabar aansu 
saaf karta raha, jab uspar naz'a ka aalam taari huwa aur 
uski rooh qabz hone lagi to usne buland aawaz se cheekh- 
te huye kaha:la ilaha kahoge bhi to mujhe kiya faida hasil 
hoga? kyun ke main be namazi tha,mujhe nahi maloom 
main ne Allah ke waste ek waqt ki bhi namaz padhi ho, ye 
kah kar uski saansen ukhad gayin aur hichkiyan aane 
lagin hatta ke woh faut hogaya." 


Paband e namaz shakhs ki maut ka aankhon dekha hadl. 
Aamir bin Abdullah bin Zubair bistar e marg par the aur 

zindagi ki aakhri saansen gin rahe the,unke ghar waale 

unke paas baith kar ro rahe the aur woh maut se naburd 
aazma the,isi dauran unhen Maghrib ki aazan sunayi di, 
unke halag mein saans ki ghar gharahat sunayi di aur naza 
ki kaifiyat mein shiddat paida hogayi,takleef bhi bahut 
badh gayi thi,laikin azan sun kar apne paas baithe logon se 
kahne lage: mujhe hathon se utha kar le chalo, logon ne 
poocha : Kahan ? Kahne lage : masjid le chalo. logon ne 
kaha:aap is haal mein masjid jayenge? farmane lage: 
Subhanllah!main azan ki aawaz sunun aur masjid na jaun. 
mera haath pakdo aur mujhe masjid le chalo,chunanche 
unhen do admiyon ke sahare masjid lejaya gaya,aap masjid 
jakar jamat mein shamil huye, imaam ke sath abhi ek rakat 
aada ki thi ke haalat e sajdah hi mein unki rooh parwaz 
kargayi.Allahuakbar!apki wafaat halat e sajdah main hui. 

(Nuzhatulfuzala : 484) 

Ata bin Saib farmate hain ke hum Abdurrahmaan Sulami 
ki bimari ke dauran masjid mein iyadat ke liye aaye,aap 
sakht takleef se dochaar the,naz'a ka aalam taari tha aur 
rooh qabz hona hi chahti thi, humne unki ye halat dekh kar 
azrah e shafaqqat unse kaha ke aap ghar chal kar bistar 
para let-te to kuch aaraam miljata,unhon ne usi halat mein 
intehai takleef bardasht karte huye farmaya : mujse fulan 
ne bayan kiya ke Nabi e kareem sallallahu alaihi wa sallam ne 
farmaya hai: 

" Tum jabtak masjid mein baith kar namaz ka intezar 
karte raho,us waqt tak namaz ki halat mein hi rahte ho." 
(Sahih Bukhari:170,Sahih Muslim:1061) 

Isliye main chahta hun ke meri rooh isi haal mein qabz ki 
jaaye ke main namaaz ke intezar mein masjid mein baitha 
hua hun. 

Maloom ye hua ke namaz qaim karne waale aur Allah 
ta'ala ki ita'at par sabar karne waale ka khatima bhi uski 

raza par hi hota hai. 

Sa'd bin Mu'aaz raziyallahu anhu Allah ke aage jhukne 
waale, aajizi karne waale, farmabardaar,khushu ikhtiyaar 
karne waale,ibadat guzaar aur saleh insaan the. aah e 
saher gahi se raat ne aur tauba wa istegfaar se din ne unki 
shanakht karli thi,Ghazwa e Khandaq mein aap zakhmi 
hogaye the. chand din aap bimari mein mubtala rahe, phir 
aapki maut waaqe hogayi. jab Nabi e kareem sallallahu alaihi 
wa sallam ko aapki mout ki khabar di gayi to aap ne 
farmaya:"Chalo! S'ad ke ghar chalte hain." raawi Jabir 
raziyallahu anhu bayaan karte hain ke aap rawana 
huye,hum log bhi aap ke sath chal padhe.aap is qadar tez 
raftari se chal rahe the ke aap ke sath chalne mein hamari 
jooton ke tasme toot gaye aur hamari chadaren kandhon 
se gir padhi,sahaba e karam raziyallahu anhum ne aap ki 
tez raftari par hairat wa ta'ajjub karte huye aap se is qadar 
tez chalne ki wajah puchi ? to aap sallallahu alaihi wa sallam ne 
farmaya : " mujhe khouf hai ke hamare piche rah jane se 
kahin farishte humse pahle wahan pahunch kar unhen bhi 
Hanzala bin safwan ki tarah ghusl na de den," Nabi e 
kareem... jab unke ghar pahunche to unka inteqaal ho 
chuka tha aur unke dost wa ahbaab unhen ghusl de rahe 
the. unki waledah ro rahi thin. aap sallallahu alaihi wa sallam ne 
unhen dekh kar farmaya : 

"Saad ki maan ke alawah har rone wali aurar jhon 
moot rooti hai " 

Tajheez wa takfeen ke baad unko utha kar qabristaan 
lejaya gaya, Rasoolullah sallallahu alaihi wa sallam bhi janaze ke 
sath qabristan gaye. sahaba e kiram raziyallahu anhum ne 
farmaya: humne isse halki maiyyet isse pahle kabhi nahi 
uthayi hai. to aap sallallahu alaihi wa sallam ne farmaya : " is 
dinse pahle farishte kabhi kisi ki maiyyet le jane ke liye 
zameen par is tarah nahi utre the. tumhare sath farishton 


ne bhi janaze ko utha rakha tha. aur gasam hai us zaat ki 
jiske hath mein meri jaan hai woh Saad ki rooh ki aamad 
par baham ek doosre ko mubarak baad de rahe the." 

" Saad ki mout par to 'Arsh bhi jhoom utha tha" 

Allah ta'ala ne farmaya hai: 

" Jo log imaan laye aur nek amal kiye yaqeenan unke 
liye firdous ke baghaat ki mahmaani hai jismen woh 
hamesha rahenge, Aur kabhi unhen chodna aur jagah 
badalna na chahenge. " (Al kahf:107-108) 


Zewaraat mein zakaath 

Chunke aurton mein zewar pahenne ka shouq bahut hota 
hai, shadi mein jis aurat ke sasuraal se jitna zewar aata hai 
woh aurat usi qadar khush naseeb mani jati hai, shadi ke 
ba'd bhi agar shauher ki maali halath achchi hai,shauher 
agar bairoon e mulk kama raha hai to uski sabse pahli 
farmaish yahi hoti hai ke mere liye koi achcha sa jhumka, 
chain, choodi ya kangan zaroor laiyega, bilashubah zewar 
pahenna aurat ki fitrat ka hissa aur uska haq hai aur is mein 
koi haraj nahi, lekin jab koi aurat apne zewaraat ki zakaat 
nahi degi to iska natija bhi khatarnaak hai, aisi aurat jannat 
mein nahi ja sakti ,kyun ke zakaat na dena gunah e kabira 
hai,zakat islam ke panch arkaan mein se ek azeem rukn hai. 
Abu huraira raziyallahu anhu se marwi hai ke Nabi e 

| kareem sallallahu alaihi wa sallam ne farmaya : 

"Sona aur chandi ka malik jab uski zakat nahi dega to 
qiyamat ke din uske liye takhtiyan tayyar ki jayengi...." 

(Sahih Muslim:1647) 
Aur isi hadees mein aage irsahd e nabewi hai: 

"Phir unhen jahannam mein garm karke usse uski 
peshani, pahlu aur peeth daghi jayegi. Jab woh thandi 
hojayengi to unhen garm karke phirse dagha jayega,us 
din(roz e qiyamat)ki miqdaar pachas hazaar saal ke 
barabar ho jayegi jis din ke bandon ke darmiyaan faisla 

kiya jayega,har sahakhs apna thikana dekh lega aur woh 

jaan jayega ke wo jannati hai ya jahannami” 

Ek dusri riwayat mein aap sallallahu alaihi wa sallam ne 
farmaya hai : 

"Allah ta'ala ne jise maal se nawaza ho,aur woh us maal 
ki zakat ada na kare, to uska maal qiyamat ke din uski 
gardan mein do phan waale ganje saanp ki shakl mein 
latka diya jayega jo use uske jabdon ki haddiyon samet 
jakdega aur kahega:main tera maal aur tera khazana 
hun,uske baad aap sallallahu alaihi wa sallam ne Quran ki ye 
aayat tilawat farmayi "Aur jinhen Allah ne apne fazl se 
kuch maal de rakha hai, woh usmein apni kanjusi ko apne 
liye behtar khayal na karen,balke woh unke liye nihayat 
badtar hai, jis maal mein unhon ne kanjoosi ki hai usi ka 
tauq unhen pahnaya jayega. " (Aal e Imran:180) 

Ahd e nabawi ki ek wafadaar aur sabirah aurat 

Abu Bakr siddiq raziyallahu anhu se kaun wagqif nahi hai? 
unki lukhte jigar Asma bint e Abi Bakr raziayllahu anha 
bayan farmati hain ke mujhse Zubair ne shadi ki to unke 
paas kisi qism ki jayedaad nahi thi(khane ke liye) aur na 
khidmat ke liye koi ghulaam tha, sirf ek ghoda tha. 

Main unke ghode ko dana pani deti aur uski dekh bhal 
karti, farmati hain ke main ghode ko ghaas aur charah deti, 
uske liye khajoor ki guthliyan koot koot kar chahre mein 
milati aur phir use khilati. bade dol ke sath pani nikal kar 
laya karti, aata gundhti, lekin main achchi tarah roti nahi 
paka paati thi lekin Ansaar ki aurten jo meri padosi thin 
woh akar rotiyan paka deti thin. 

Main khajoor ki guthli (beej) apne sar par rakh kar zubair 
ki us zameen se jo Nabi sallallahu alaihi wa sallam ne unhen atya 
di thi, apne sar par rakh kar(bojh utha kar ) do tehayi 
farsakh(do meel)paidal chalti thi. (Musnad Bazzar,Tabrani e 
kabeer,Sahih Al jame:5259) 

Ek aqlmand maan ki apni beti ko shadi 


ke waqt naseehat 
Zail ki satron mein ek aqalamand maan Umamah bint e | 
Haris ki janib se bawagt e rukhsati apni beti ke liye chand 
nasihaten mulahaza farmaiye,jo sirf usi ki beti ke liye nahi 
balke har musalmaan beti ke liye azeem tohfah hai,shadi ke | 
waqt unhon ne apni beti ko in alfaaz mein rukhsat kiya : | 

"Aye meri piyari beti ! jaan e jigar aur noor e nazar!aaj | 
tum apna ghar chod kar,apne maan baap, bhai bahen | 
aur jumla ahle khandaan ko chod kar ek aise ajnabi 
aashiyane aur ajnabi shakhs ke yahan ja rahi ho, jise tum 
pahchanti nahi ho,aaj tum ek aise sathi aur dost se milogi 
jisse tum manoos nahi ho, jiski aadaton se tum waqif nahi | 
ho,to tum jakar uski kaneez ban jana, wo tumhara i 
ghulaam ban jayega, tum meri ye chand naseehaten yaad | 
rakhna, in sha Allah ye tumhare liye tumhari zindagi Ка | 
kamiyaab jauhar ban ayengi. " 

(1) khuloos aur thode par qanaat karna. 

(2) khush dili se uski baten sunna aur hukm baja lana. | 

(3) uski aankhen aur naak(pasand wa na pasand)par 
nazar rakhna aur uski khwahishat wa aarzuyen puri 
karna, kyunke uske liye tumse behtar koi khushbu nahi 
hosakti aur na tumse ziyada koi dilkash manzar ho sakta 
hai. 

(4) Uske khane aur sone ke awqaat par khusoosi nazar 
rakhna,aur uski aarzuyen puri karna, kyunke bhook ki 
shidaat aur neend ki qillat se insaan ghazab naak hojata 
hai. 

(5) Uske maal ki hifazat karna. 

(6) Uske ahl wa ayaal,uske ghulaam aur kaneez ki 
nigrani karna,aur maal ke baare mein husn e tasarruf wa 

taqdeer se aur baal bachchon ke baare mein husn e 

tarbiyat aur tadbeer se kaam їепа,(Т abaiaunnissa:28) 


Ek maan ki nasihat Beti Ki Rukhsati Par 


Shabe zafaaf se pahle ek hum asr maan ki apni beti ko ki 
gayi nasihat hum yahan naql kar rahe hain,jis naseehat 
mein masarrat wa hasrat ka haseen imtezaaj aur khushi wa 
gham ke mile jhule jazbaat shamil hain: 

"Meri beti ! meri lakhte jigar! tere qadam ek nayi 
zindagi ki dagar par uthne waale hain ek aisi zindagi 
jahan tere maan baap, ka guzar nahi, na tere kisi bhai ka 
wahan thikana hai. 

Too ek aise shakhs ki hamsafar aur shareek e zindagi 
banne ja rahi hai jo khud apne alawa kisi dusre ko yahan 
tak ke tere azeez tareen rishtedaron ko bhi tujh par apna 
hisse daar dekhna gawarah nahi kar sakega,khawah usse 
tere khoon aur gosht ka rishta hi kyun na ho. 

Meri azeez beti ! tu uski biwi aur uski maan donon ka 
kirdaar ada karna,uske sath istarah bartao rakhna goya 
tu hi uski zindagi ki kul punji aur uska kul sarmaya e 
hayat hai,ye hamesha yaad rakhna ke mard khawah koi 
bhi ho,uski haisiyat bade bachche ki si hoti hai, narm aur 
mukhtasar si baat jo uske liye sa'adat mandi ka baais hai 
woh ye haí ke tu use ye ehsaas hargiz na dilana ke usse 
nikah ke baad tu apne ahl e khandaan se kat gayi hai, 
waise use bhi bakhubi iska ahsaas hai, usne bhi sirf tere 
liye apne waledain aur khandaan ko choda hai, phir bhi 
tere aur uske darmiyan farq mard aur aurat hone ka hai. 

Aurat hamesha apne khandaan ki taraf ma-il hoti hai, 
uska dil usi ghar mein atka rahta hai, jahan woh pali 
padhi aur parwan chadi hai, lekin bahar haal use khud ko 
nayi zindagi ka aadi banana chahiye,ek aise shakhs ke 
sath apni zindagi ko pur kaif banana chahiye jo uska 
shauher,uska nigran aur uske hone waale bachchon ka 

baap hai, aur yahi uski nayi duniya aur kul kayenaat hai. 

Meri beti, meri lakhte jigar ! ye tera haal aur tera 
mustaqbil hai,ye tera mushtarak khandaan hai,jiske 
banane aur tameer karne mein tu aur tera shauher 
donon shareek hain, tere maan baap ahd e maazi ke 
dastan ban gaye, lekin main ye nahi kahungi ke aajse tu 
apne maan baap aur bhai bahnon ko bhul jana, hargiz 
nahi, kyunke meri laadli, woh bhi tujhe kabhi faramosh 
nahi karenge, aur ek maan apne dilke tukde ko faramosh 
bhi kaise kar sakti hai? haan, meri ilteja hai ke tu apne 
shauher se toot kar mahabbat karna,usi ke liye zinda 
rahna aur usi ke saath saath rahne mein apni zindagi ki 
khushi samajhna."(Tohfatul Uroos:126,127) 

Миза!таап Байпо ! 

Ye aapki zimmedariyan hain ke aap husn e tadbeer se 
millat ke nau nihalon ka mustaqbil sawaren aur in 
nasihaton se faida uthayen aur apni betiyon ko bhi yahi 
nasihat karen, yaqeenan nasihaton mein kamiyabi ki 
raushini jhalak maujood hai. 

Saath hi muslaman mardon ko chahiye ke unki bewiyon se 
jab koi ghalti sarzad hojaye,to unhein samjhayen, nasihat 
karen, unhen darayen, jinki na farmaniyan had se ziyada 
badh jaye to bator e saza unka bistar alag karden, lekin is 
dauran bhi unhen ghar se bahar na nikalen,kyun ke Nabi e 
kareem sallallahu alaihi wa sallam ka farmaan hai : 

" Un se ghar mein hi alahidgi ikhteyar karo." 
(Sahih Bukhari) 

Isi tarah shauher ko ek hadees mein ye taleem di gayi hai 
ke woh biwi se bugz na rakhe, use uski ek aadat na pasand 
aayegi to doosri aadat pasand karega. 

Quran e majeed surah Nisa ayat 34 mein Allah t'aala ka 


farmaan hai: | 
" Aur jin biwiyon se atumhen na farmani(sar chadne)ka 





dar ho to pahle unhen samjhao aur agar na mane to unka 

bistar alag kardo aur agar ispar bhi na mane to halki 

maar maro, phir agar wo tumhara kahna maan le to 

unhen tang karne aur satane ki koshish na karo." 

Allamah Hafiz ibn e kaseer rahimahullah ne is aayat ki 

tafseer mein likha hai ke : jab nasihat aur samjhane se na 
mane to unhen ghair nuqsandeh maar marna jayez hai" 
jaisa ke Nabi e kareem sallallahu alaihi wa sallam ka farmaan 
hai. " 

" Logo! tum aurton ke muaamle mein Allah se darte 
raha karo, kyunke woh tumhare paas qaidi ki haisiyat se 
muqeem hain, aur tumhare liye unpar lazim hai ke 
tumhare bistar par kisi aise shakhs ko na baithne de jise 
tum na pasand karte ho aur agar woh aisa kare to tum 
unhen maaro, magar itna bhi nahi ke wo zakhmi hojaye 
aur unhen dustoor ke mutabiq nafqa aur sukna( roti 
kapda aur makan) diya Каго." (Tirmizi:1169) 

Hasan Basari rahimahullah ne(zarban ghair mubarreh) ki 
tashrih mein zarb e ghair muassir likha hai, yani aisi maar jo 
nugsaan deh na ho aur uska jisam par koi asar na padhe. 
neez ek motebar hadees e nabwi ke mutabig aurat ko 
chehre par marne se parhez karna chahiye,khawah woh 
halki maar hi kyun na ho. 


Biwi Par Shauher Ke Huqooq 
Biwi par shauher ke chand huqooq ka tazkirah guzishta 
safhaat mein ho chuka hai, zail mein hum isi silsile ki chand 
Ahadees pesh kar rahe hain,taake muslim khawateen, 
khusoosan nai nasl ki naaz wa nemat mein pali hui ladkiyan 
jo deeni taleem se yaksar na wagqif hain, hamari is tahreer 
se kuch istefada kar saken. 
Nabi e kareem sallallahu alaihi wa sallam ne farmaya hai : 
"Agar main kisi ko gahirullah ke sajde ka hukm deta to 
aurat ko ye hukum deta ke apne shauher ko sajda kare, 

даѕат hai us zaat ki jiske hath mein meri jaan hai, koi 
aurat apne rab ka haq us waqt tak ada nahi kar sakti jab 
tak apne shauher ke tamaam hugoog ada na karle, yahan 
tak ke agar wo unth ki pusht(sawari)par baithi ho aur 
uska shauher usse faida uthana chahe to inkar na kare, ( 
yahan tak ke uska shauher use halat e zajgi ke gareeb bhi 
jima' ke liye bulaye to inkar na kare )" 
(Ibn e Maja:1843,Sahih Al Jaame':5295) 

Sahib e Lisaanularab ne (661/1 mein) likha hai : 

"Jab arab ki aurton ko zajgi ka waqt aata to woh ount ki 
pusht par jakar baith jatin, jisse bachcha janne mein 
aasani hojati thi. isliye iska ek mana ye bhi hua ke(yahan 
kat ke uska shauher use halat e zachgi ke qareeb jima ke 
liye bulaye to bhi inkar na kare)” 

Magar chunke sajdah sirf Allah ko kiya jayega, gairullah 
ko sajda karna shirk hai. isliye is hadees mein Allah ke 
Nabi... ne shauher ki qadar wa qeemat aur biwi par uske 
huqooq ko badi mazbooti ke sath bayan kiya hai, sath hi 
marifat aur qadr shanasi ka badi khubi se tazkirah kiya hai. 

Ek martaba Nabi e rahmat ki khidmat mein ek aurat hazir 
hokar arz karti hai : 

"Ya rasoolallah main aurton ki taraf se apke paas qasid 
ban kar aayi hun,(main ye janna chahti hun ke)Allah 
t'aala ne jihad ko mardon par farz kiya hai, Agar woh 
kamiyab laut-te hain to ajr wa sawab paate hain aur 
agar shaheed hojate hain to Allah ke yahan unhen rozi di 
jati hai({mardon ka ye martaba hai) aur hum aurton Ка 
haal ye hai ke hum bas uski amanat ki nigehdasht karti 
hain, humen ispar kya ajr milega?" aap sallallahu alaihi wa 
sallam ne farmaya : " Tum apni mulaqati aurton se jakar 
kah dena ke biwi ka apne shauher ki khidmat wa itaat 
karna aur uske huqooq ki riaayat wa eteraf karna(ajr 
mein)mardon ke musawi hoga, lekin tum mein se bahut 

kam aurten aisi hongi." (Majmauzzawaid 4/305) 
Is hadees mein Nabi e kareem sallallahu alaihi wa sallam ne 
saaf taur se bayan farnadiya hai ke aurat ko apne ghar ki 
nigahdasht, bachchon ki tarbiyat aur shauher ki khidmat 
karne par utna hi ajr milega jitna ke mujahid ko maidan e 
jihad mein ladayi ladne ya shadat paane par. 
Sayeed bin Musayyib rahmatullah alaih ki saheb zadi kahti 
hain : 
"Hum apne khawind se us tarah baat nahi kiya karti 
thin jis tarah tum apne umara(governer)se baat cheet 
karliya karte ho. " 


Shauher Ke Ahl e Khana Ke Sath Biwi Ka Sulook ? 

Ye ek intehayi aham,nazuk aur sangeen tareen mas-ala 
banta ja raha hai, biwi ye samajhti hai ke main to sirf 
shauher ke liye hun aur shauher ke ghar waale shadi se qabl 
ye umeed lagaye rahte hain ke bahu ke aane se ghar mein 
rounaq badhegi, saare kaam woh khud dekh legi, ahl e 
khana ko aram miljayega waghairah, halanke biwi par 
shauher ke minjumla huqooq mein se ek haq ye bhi hai ke 
biwi apne shauher ki maan,baap,bhai,bahnon`ka ehteram 
karen,aur agar woh log badsulooki kare to use bardasht 
kare, khusoosan saas aur khusar ki ziyadatiyon ko sahne ki 
koshish kare, kyunke aag aag se nahi balke pani se bujhti 
hai,aur jab kisi mu'amle mein narmi ki jayegi to usme husn 
aur khubsurti paida hogi. 

Biwi ke liye ye bhi zaruri hai ke woh apni ananiyat wa 
khudi aur apne jazbaat ko qaboo mein rakhe, is par use 
Allah t'aala ki razamandi hasil hogi,use ajr milega,mard ki 
nazar mein uska ehteram aur qadr wa manzilat badhegi 
aur us ki taraf se use mazeed izzat wa mahabbat hasil hogi. 

Neez biwi ko chahiye ke is haqeeqat ko hamesha yaad 
rakhe ke uske khusar aur uski saas ne us ke khawind ki 
Басһрап теіп рагуғагіѕһ ki hai,jab woh bada hua to uski 

isliye uske shauher ka awwaleen 


kaam ye hai ke apne maan baap ke is qarz ko chukaye aur 
biwi ka ye farz hai is muqaddas fareeze ki adaigi mein apne 
shauher ki madad kare,uska hath bataye aur Is kaam ki 
am dahi mein uske shana ba shana chalne ki koshish 


taleem wa tarbiyat ki, 


inja 
kare. 
Biwi ko ye bhi samajh lena chahiye ke badla dene wala aur 
hisab lene wala hakim e a'ala Allah ta'ala hai, jo kabhi nahi 
marega, aur har shakhs jaisa sulook dusre ke sath karega 
waisa sulook uske sath bhi hoga,aajki biwi aur aajki bahu 
kalki saas hogi lihaza aaj agar woh apne khawind ke maan 
baap ke sath achcha sulook karegi to kal budhape mein 
uski bahu betiyan uske sath achcha sulook karengi aur ye 
ек аш! падееда! hai ke nek kaam karne waalon ka ajr Allah 
ta'ala kabhi zaye' nahi karta. (Tohfatul Uroos P:338,339) 
Shauher Par Biwi Ke Huqooq 

Jis tarah shauher har waqt biwi se uske farayez wa 
wajibaat aur lawazimaat ki adaigi ka khawahan rahta hai, 
usi tarah islami shariyat ne biwi ke liye shauher par kuch 
faraiz muqarrar kiye hain,isliye shauher ki zimeedari hai ke 
apni biwi ke huqooq ada kare aur biwi ko kisi qism ki 
takleef na de, na hi uske jazbaat ko majrooh kare, Allah 
ta'ala ka farmaan hai : 

"Aur mardon par aurton ka haq aisa hi jaisa ke dastoor 
ke mutabiq aurat par mardon ka haq hai,albatta mardon 
ko aurton par kuch fazilat hasil hai. "(Al Baqrah:228) 

Ek doosre maqaam par farmaya hai: 

"Aur dekho! aurton ke sath khush mu'amlagi se raho, 
phir agar woh tumhen kisi wajah se na pasand hon to 
ajab nahi ke ek chiz tumhe napasand ho aur Allah t'aala 
usmein badi khair wa barkat rakh den."(An Nisa:19) 
Hakeem bin Mu'awiyah al qushairi se riwayat hai ke unke 

walid ne Allah ke rasool sallallahu alaihi wa sallam se daryaft 

farmaya: ya rasool Allah ! hamari biwiyon ke hum par 
kaunse huqooq hain? aap sallallahu alaihi wa sallam ne farmaya 
:" jab tum khayo to unhen bhi khilayo, jab pahno to unhe 
bhi pahnayo, aur unhen chehre par mat maro, aur unhen 
ghar mein rakho."(Hakim,Irwa:7/98) 

Abdullah bin Amr bin 'aas se marwi hai ke ek martaba 
mujhse Allah ke rasool sallallahu alaihi wa sallam ne јагтауа : " 
aye abdullah ! куа mujhe ye khabar nahi di gayi he ke tum 
din ko rozah rakhte ho aur raat ko qiyam karte(tahajjud 
padhte)ho?main ne kaha: han ya rasoolallah ! muamala 
kuch aisa hi hai, to aap sallallahu alaihi wa sallam ne farmaya : 
tum aisa na karo, rozah bhi rakho, iftar bhi karo, qiyamul- 
lail bhi ada karo aur aaram bhi karo, kyunke tumhare jism 
ka tum par haq hai aur tumhari biwiyon ka tum par haq 
hai." (Fathul Bari 9/299) 

Ek doosri riwayat mein aap sallallahu alaihi wa sallam ne 
farmaya : 

" Jiske paas do biwiyan hon aur un mein se kisi ek ki 
taraf hi wo ziyada lagao aur mailan rakhe to qayamat ke 
din woh is haal mein ayega ke uska ek kandha latka hua 
hoga." (Tirmizi AbuDawood,Irwa:7/80) 

Kiya Aurat Apne Baal Katwa Sakti Hai ? 

Kisi bhi muslamaan aurat ki shakhsiyat aur zaat us waqt 
tak mukamall nahi hogi jab tak ke woh Maryam, khadeeja, 
Ayesha, Fatima deegar un islami khawateen ke naqsh e 
qadam par na chale. 

Allah t'aala ne unhen har tarah ki nematon se nawaza tha 
lekin iske bawajood aakhirat ki nemat ke muqabale mein 
duniya ki nemat aur sari daulat ko thukra kar unhon ne 
rasool e rahmat ki zindagi ko apne liye mash-al e raah 
banaya,aapki har har baat aur hukm ko apna kar ek misali 
khatoon hone ka namuna qaim kiya. 

Magar afsos ke maghrib se chalne wali be pardagi Wa 





fahhashi aur aawargi banaam aazadi ki laher ne hamari 
mashriqi aur islam pasand khawateen ko bhi apni is zahrili 
hawa ki boo sughandi hai, jiske nateeje mein ek aurat 
агууаа| € mutahharaat ko, ek ladki banate rasool sallallahu 
alaihi wa sallam ko namuna banane ki bajaye duniya ki naam 
nihad stars, sharm wa haya se 'aari wa bazari aurton aur 
karobari hasinayon ko apna ideal banane lagti hai. 

Aaiye hum sirf ek lanat ka jaiza lete chalte hain jo 
maghribi aurton se hum mein ghus aayi hai, jiski islam ne 
sakht mukhalafat ki hai,woh lanat aurton ka apne sar ke 
baal kaatne aur jodne(vig lagane) ki hai, halanke Nabi e 
rahmat sallallahu alaihi wa sallam ne is buri 'aadat se sakhti ke 
sath mana kiya hai, kyun ke isme mardon se mushabahat 
payi jati hai. chunanche hadees mein hai : 

"Abdullah bin Abbas se marwi hai ke Nabi e kareem 
sallallahu alaihi wa sallam ne un mardon par lanat bheji hai 
jo aurton ki mushaba- hat ikhtiyar karte, aur aisi aurton 
par bhi lanat bheji hai jo mardon ki mushabahat ikhtiyar 
karti hain,aap sallallahu alaihi wa sallam ne un zankhon par 
bhi lanat bheji hai jo aurton ke se atwaar apnate hain aur 
un aurton par bhi lanat farmayi hai jo mardon jaisi 
harkaten karti aur unke chal chalan ikhtiyar karti hain. " 

(Sahih Bukhari) 

Ek doosri riwayat mein Aap sallallahu alaihi wa sallam ne 

farmaya : 

"Do qisam ke log jahannami hain jinhen abhi main nahi 
dekh raha hun : 

(1)Ek woh log jinke hath main gaai ki dum ki tarah 
kodhe honge jinse woh sirf aadmiyon ko maarten honge. 

(2)Doosre woh aurten jo kapde pahni hongi phir bhi 
nangi maloom hongi,doosron ko apni taraf mail karti 
hongi,aur khud doosron ki taraf maail hone wali hongi, 
jinke sar ount ki latki huyi kohan ki taraha honge, aisi 

aurten na jannat mein dakhil hongi na uski khushboo 

payengi,halanke jannat ki khusboo to itni aur itni door se 

aa rahi hogi. " (Sahih Muslim:3971) 

'Mayelaat' aur 'mumilaat'(doosron ko apni taraf mail karti 
hongi,aur khud doosron ki taraf maail hone wali hongi) ki 
tashreeh mein baaz ulama ne likha hai ke wo is andaz mein 
kanghi karti hongi ke log isse unki taraf maail hote honge. 

Shaikh Muhammad bin Ibrahim rahmatullah alaih (sabiq 
mufti e a'zam Saudi arabiah)ne apne ek fatwe mein likha 
hai ke:aurton ka apne sar ke baal mundwana aur katwana 
kisi bhi soorat mein jayez nahi hai aur iski daleel Usmaan 
bin Affan raziyallahu anhu se marwi ye hadees hai : 

"Rasoolullah sallallahu alaihi wa sallam ne aurat ko sar ke 
baal mundwane se mana farmaya hai." 
(Tirmizi:838,Nasai:4963) 

Aur qaida ye hai ke jab kisi ceez se Nabi e kareem sallallahu 
alaihi wa sallam mana karden to woh cheez haram hojati 
hai,illa ye ke baad mein alag se uska koi hukm nazil hojaye. 

Mulla Ali Qari rahmatullah alaih ne Almirqat sharah 
Mishkaat mein likha hai : aurat ko sar ke baal mundwane se 
isliye mana kiya gaya hai ke jis tarah mardon ke liye dadhi 
khubsurti aur islami nishani hai usi tarah aurton ke liye unki 
choti khubsurti aur islami nishani hai. 

(Majmu fatawa Shaikh Ibraheem 2/49) 

Isliye aurton ki ye zimmedari hai ke apne sar ke balon ki 
hifazat karen,unki choti bana len, aurat ke sar ke baal uske 
husn wa jamal ka ek qeemti jauhar aur uski iffat wa 
pakdamini ka ek gauhar aabdaar hain. 

Kuch aurten apne tammam balon ka gola bana kar sar 
par ek jagah rakh leti hain, ya tammam balon ko sirf ek 
taraf dayen ya bayen latka leti hain jaisa ke maghribi 
aurton ki 'aadat huwa karti hai,to ye surat jayez nahi hai 
kyunke isme kuffar ki mushabahat hai. 

Allama Muhammad Ameen Shangiti rahmatullah alaih ne 
apni tafseer"azwa aulbayan fi izahil quran bil quran" mein 
likha hai ke :"aam taur se jo aurten apne saron ke baal katti 
hain, wo apne is amal se firangi tahzeeb aur maghribi amal 
ke qareeb ho rahi hain ab to muslim khawateen mein bhi 
ye amal dhire dhire phailte hi ja raha hai. 


Ek Shubah Ka Izala 


Kuch log ye kahte hain ke Nabi e kareem sallallahu alaihi wa 
sallam ki baaz azawaj e mutahharat ne apne sar ke baal kate 
the, isliye aisa karna durust hai, to iska saaf aur wazeh 
jawab ye hai ke Nabi e rahmat sallallahu alaihi wa sallam ki baaz 
azwaj e mutahharat ne apne sar ke baalon ko zeenat aur 
khubsurti ke liye nahi kata tha, balke dafa e zeenat ke liye 
aisa kiya tha, kyunke shauher(yani nabi)ki wafat ke baad 
unhen zeenat wa aarayish ki koi zarurat nahi rah gayi thi. 

Phir Nabi sallallahu alaihi wa sallam ki wafat ke bad aap ki 
paakbaaz biwiyon se shadi bhi nahi ki ja sakti thi, kyunke 
woh ummahatul momineen(sare mominon ki maayen) 
hain, aur maan hi ki tarah un se nikah haram hai,jaisa ke 
Quran e kareem mein Allah t'aala ne farmaya hai : 

"Aur tumhare liye ye zeb nahi ke Allah ke paighambar 
ko takleef phunchao, aur na ye ke unke baad unki aurton 
se kabhi nikah karo,Allah t'aala ke nazdeeg ye bahut 
bada gunah hai. " (Al Ahzaab:53) 

Chunke aurat ki saari zeenat uske shauher ke liye hai, liha- 
za is hadees se baal katne ki daleel pakadna durust nahi 
hai, phir agar koi budhi aurat apne baal had darje lambe 
hone ki wajah se pareshan hoti ho to hasbe zarurat unhen 
kaat sakti hai,kyunke use ab zeenat ki koi zarurat nahi rahi. 

Abdullah bin Umar raziyallahu anhuma se marwi hai ke 
Nabi e kareem sallallahu alaihi wa sallam ne farmaya : 

"jo kisi qaum ki mushabahat apnaye woh unhin mein se 
hai" (Abu Dawood:4024) 

Is hadees se ye baat bilkul saaf hojati hai ke agar koi aurat 

maghribi aurton ki naggali mein sar ke baal kaate to woh 
bhi unhi mein shumar ki jayegi,neez dusri ahadees mein 
kuffar aur mushrikeen aur yahood wa nasara ki mushaba- 
hat ko sarasar haram qaraar diya gaya hai. 

Isi tarah hajj wa umrah ke mauqe par aurat ko apni unghli 
ke por ke barabar baal katne ka hukm diya gaya hai, jaisa 
ke 'Ali bin Abi talib raziyallahu anhu bayan farmate hain : 

"Nabi e karteem sallallahu alaihi wa sallam ne aurton ko 
sar ke baal mundhne se mana farmaya hai. " 
(Sunan Nasai 8/130) 

Imam Abu Dawood rahmatullah alaih farmate hain ke 
main ne Imam Ahmad bin hambal rahmatullah alaih ko ye 
farmate huye suna hai ke hajj ke baad aurat apne sar ke 
tammam balon ko aage karke sirf ungli ke por ke barabar 
kaategi. 

Allama Nawawi rahmatullah alaih ne aurton ke sar ke 
baal mundne ko bid'at aur unke haq mein musla kaha hai. 

Ghour karne ka muqaam hai ke hajj jaisi azeem tareen 
ibadat jisme sar ke baal mundwane lazmi hain magar 
wahan bhi islam ne aurat ke sar ke balon ki hifazat ki aur 
kaatne se mana farmaya balke mamooli qism ki taqseer ka 
hukm dekar unhen hajj ke poore sawab mein shareek kar 
liya,to aam halat mein bagahir kisi uzr ke sirf aghiyar ki 
naqqali aur zeenat wa araish ke liye baal katna уа 
mundhwana kis tarah durust ho sakta hai ? zahir hai aisa 
karna islami taleemaat ki sareeh mukhalafat kahlayega. 

Wig Lagana ? 

Isi tarah baaz aurten apne sar ke baalon ko bada dikhane 
ke liye usme doosre masnuyi baal judwa leti hain,halanke 
woh is tarah se Allah t'aala ki saakht wa banawat ko 
tabdeel kar rahi hain, jaisa ke sahi Bukhari mein Sayeed bin 
Al Musayyib rahmatullah alaih farmate hain ke:Muawiyah 
jab aakhri baar 51 hijri mein Madinah taiyyaba tashreef laye 

to unhon ne Nabi sallallahu alaihi wa sallam ke mimber par 
chadh kar humen khutbah diya,aur balon ka ek jodah 
(wig)nikal kar farmane lage:"main to samajhta tha ke ye 
kaam yahudiyon ke siwa aur koi nahi karta,Nabi e kareem 
sallallahu alaihi wa sallam ne us aurat ko farebi aur makkar kaha 
hai jo balon mein jodh lagaye.(Bukhari:5938) 

Sahih Bukhari hi ki ek riwayat mein hai ke woh mimber 
par khade hokar ye baaten bayan farma rahe the(aur unke 
muhafiz(bodyguard)ke haath mein balon ka ek chotla tha) 
:Madina walo! tumhare ulama kahan gaye? main ne Nabi e 
kareem sallallahu alaihi wa sallam se suna hai,aap is chotle se 
hume mana farmaya karte the, aur farmate : 

"Bani israil isi wajah se tabaah hogaye jab unki aurton 
ne ye kaam shuru kiya,(unki aurten baal jodne(wig 
lagane )lagin. "(Sahih Bukhari:5932,Sahih Muslim:1385) 

Ummul momineen Ayesha siddigua raziyallahu anha 
bayan farmati hain ke Ansaar ki ek ladki ne nikah kiya, phir 
woh beemar padh gayi, isi beemari mein uske sar ke baal 
gir gaye,uske azeezon ne uske baalon mein jod lagana 
chaha, chunanche unhon ne Nabi e kareem sallallahu alaihi wa 
sallam se daryaft kiya to aap sallallahu alaihi wa sallam ne 


|агтауа: 
"Allah t'aala ne balon mein jod lagane wali aur lagwane 
wali par lanat bheji hai. " (Bukhari,Muslim) 


ek dusri riwayat main Abdullah bin umar farmate hain : 
"Allah t'aala ne jod lagane aur lagwane wali aur 
godne wali aur gudwane wali par lanat bheji hai " 
(Bukhari,Muslim,Sunan) 


Chehre Aur Aabruaon Ke Baal Ukhadna 


Isi tarah agar khubsurti ke liye koi aurat apne chehre aur 
abruaon ke baal ukhade to aisa karna bhi haram hai, 
kyunke Nabi e kareem sallallahu alaihi wa sallam ne baal 
ukhadne wali(annamisa ) aur ukhadwane wali (almutana- 

mmisa)par lanat bheji hai, aur isliye bhi ke wo Allah t'aala 
ki takhleeq aur banawat mein tabdili karti hain,jabke 
shaitan mardood ne to ye ahad kiya hai: 
"Main to insanon ko ye hukm dunga ke Allah ki saakht 
aur banawat ko badal dalen. " (An Nisa:119) 

Is aayat se ishara milta hai ke jo aurten apne sar ke baal 
katwati ya mundwati hain aur chehre ya aabruaon ke baal 
ukhadti hain,woh apne is amal se shaitaan e laeen ki ita'at 
wa pairwi kar rahi hain,aur hamen ye baat maloom honi 
chahiye ke jab shaitaan mardood Allah t'aala se ye wadah 
aur challenge kiya ke main tere bandon ko sidhe raste se 
bhatkaaunga aur unhen gumrah karunga to Allah t'aala ne 
usi waqt ye farma diya tha ke main tujhe aur tere sath jitne 
bhi log honge unhen jahannum mein dal dunga. 

Hamare is fatwe ki mazeed tauzeeh Sahih Bukhari mein 
Abdullah bin Masood raziyallahu anhu ke us farmaan se 
hoti hai jis mein woh farmate hain ke: Allah t'aala ne 
gudwane aur godne waali aurat par lanat bheji hai jo 
(jawan banne ke liye)chehre ke ruye(baal)nikale,jo husn 
badhane ke liye daant kushada karwaye,Allah ki khilqat ko 
badlen,mujhe kiya hogaya hai ke main unlogon par lanat na 
bhejun jin par rasool sallallahu alaihi wa sallam ne lanat bheji 
hai. joke Quran e majeed se sabit hai : 

"Rasool jo kuch tumhen den use lelo, aur jis chiz se roken 
us se baaz aajao.” (Al Hashr:) 

Humein bahaisiyat e musalmaan is aayat par bhi nazar 
dalni chahiye: 

"Tum Allah aur uske rasool ki ita'at karo,taake tum 
par rahem kiya jaye.” (Aale Imran:132) 

Kaash beauty parlours mein jane wali musalmaan aurten 
Nabi e rahmat ke in farmudaat aur irshadaat se kuch sabaq 
hasil karletin to woh aakhirat mein Allah ke azaab se bach 
jatin aur duniya mein Allah t'aala ki rahmaton ko paa letin. 
kyunke Allah aur uske rasool sallallahu alaihi wa sallam ki 

nafarmani duniya aur aakhirat mein ghate ka sauda hai,aur 
Allah wa rasool sallallahu alaihi wa sallam ki ita'at hi kamiyabi 
ka raaz aur surkhuruyi ka sabab hai. 


Mardon Ke Liye Hooren Hain To Aurton 
Ke Liye Kiya Hain 


Meri mohtaram musalmaan bahno ! 

Zer e nazar kitab mein jab aapne ye padha hoga ke jab 
duniya ki koi aurat apne nek wa saleh mard ko satati hai to 
jannat ki hoor kahti hai : ise na satao, ye anqareeb hamare 
paas aane wala hai, us waqt aapke zahan mein ye suwal 
paida hua hoga ke jab koi mard apni nek aur saleh biwi ko 
satata hai to use kon aawaz deta hoga,isi tarah jannat 
mein jaane wale mardon ko hooren milengi,to phir auraton 
ko kiya milega ? 

Ye ek bada ahem suwal hai, pahli martaba kitab chapne 
ke baad se abtak raqimul huroof se Saudi arabiya aur 
hindustaan ke mukhtalif muqamaat par duroos aur 
taqreeron ke baad ye suwal kayi baar pucha bhi ja chuka 
hai, ismen koi shak nahi ke aap ko ye suwal karne ka haq 
hai,khusoosan jabke ye kitab "jannati aurat"ke mauzu par 
guftagoo karti hai to kitab padhne ke baad aapke zahen 
mein ye suwal zaroor paida hoga ke agar hum jannat mein 
chali jayen (aur insha Allah zaroor jayenge)to mardon ko 
milne wali hooron ke muqabale mein humen kiya milega ? 


Jawab 
Yaqeenan aakhirat ka sawab mardon aur aurton ke liye 
aam hai Allah t'aala ne farmaya hai : 
"Main tum mein se kisi mard ya aurat ke amal ko zaye 
nahi karunga. " (Aale Imran:195) 
Allah t'aala ne ek dusre muqaam par farmaya hai : 
"Tum mein se jo koi nek aur saleh amal karega, is haal 
mein ke woh momin ho,to hum zaroor use pakiza aur 

achchi zindagi ata karenge." (Surah Nahel: 97) 

Ek teesre muqaam par Allah t'aala ne farmaya hai : 

"Aur jo imaan wala ho, mard ho ya aurat aur woh nek 
amal kare, yaqeenan aise log jannat mein jayenge.” 

(An Nisa:124) 

Jabke Ek jagah irshad e ilahi hai : 

"Beshsak musalmaan mard aur musalmaan aurten, 
momin mard aur momina auraten, farmabardari karne 
wale mard aur farman bardaar aurten, raast baaz mard 
aur raast baaz aurten,aajizi karne waale mard aur aajizi 
karne wali aurten,khairaat karne waale mard aur 
khairat karne waali aurten,rozah rakhne waale mard 
aur rozah rakhne waali auraten,apni sharm gaah ki 
hifazat karne wale mard aur hifazat karne wali aurten, 
bakasrat Allah ka zikr karne wale mard aur bakasrat 
zikr karne wali aurten, in sabke liye Allah t'aala ne (wasi) 
maghfirat aur bada sawab tayyar kar rakha hai. " 

(Al Ahzab:35) 
Aur Allah t'aala ne in tammam ke jannat mein dakhil 
hone ka wadah apne is farmaan mein kiya hai : 

"Woh aur unki biwiyan ghane saayon mein mushariyon 
par takya lagaye baithe honge” (Yaseen:56) 

Ek aur mugaam par farmaya: 

"Tum aur tumhari biwiyan jannat mein dakhil hojao 
aur nematon se lutf hasil karo” (Az Zukhruf:70) 

Allah t'aala ne apne ek farmaan mein hooron ki umdah 
takhleeq ki sareeh ittela aur ahle jannat ki duniyawi 
biwiyon ki Nayi takhleeq ki bhi khabar di hai chunanche 
irshad e bari t'aala hai : 

"Hum ne(unki biwiyon) ko khalis taur par banaya hai 
aur humne unhen kunwariyan bana diya hai”(A! waqi'a:35.36) 

Ulama e tafseer ne likha hai ke is aayat mein ahl e jannat 
ko milne waali biwiyan aur hooren murad hain aur jannat 

mein jistarah Allah t'aala budhe mardon ko naujawan bana 
dega usi tarah budhi aurton ki khilgat ko lauta kar unhen 
bakirah(kunwari)bana dega. 

| Hadees mein hai ke duniya ki aurton ko ibaadat wa 
riyazat aur ita'at ki wajah se hoor e 'aeen par fazilat wa 
bartari hasil hai,isliye momin aurten bhi momin mardon ki 
tarah hi jannat mein dakhil hongi, aur jab kisi aurat ne 
duniya mein kayi mardon se(yakebaad deegare) shadi ki 
hogi aur woh unke hamraah jannat mein dakhil hogi to in 
shauhron ke darmiyan use ikhtiyar diya jayega chunanche 
woh un mein se achche akhlaaq waale mard ko pasand 
karegi. (Fataw Al mar-ah 1/13) 

Aur sirf isi par bas nahi balke mardon ke sath sath hi 
jannat mein jaane waali aurten jis cheez ki bhi khawaish wa 
tammanna karengi Allah unhen wahi ata farmayega. 
chunanche isi silsile mein irshad e bari t'aala hai: 

"Aur wahan jo ji chahe aur jo aankho ko achcha lage 
(moujood hoga)aur(ahl e jannat)tum usme hamesha 
rahoge. " (Az Zukhruf:71) 

Is aayat ne aurton ki taraf se uthaye jaane waale mum- 
kina suwal ka asli jawab de diya hai ke woh jo chahhengi 
woh unhen milega aur zahir hai ke woh apne tab'ai aur fitri 
khawas ke mutabiq hi kisi cheez ka suwal aur tamanna 
karengi aur jistarah duniya mein ta-addud e azwaj ke silsile 
mein mard ko ijazat di gayi hai aur aurat ko uski sharm aur 
hayadaari aur baaz asbaab ki bina par uski ijazat nahi. usi 
tarha aakhirat mein bhi aurat ki hayadaari ko nazar andaaz 
nahi kiya gaya. 

Khatimah 


Mardon(shauharon)ki khidmat mein hamari darkhast hai 
ke apni aurton(biwiyon)ke mu'amale mein Allah se darte 
raha karen aur unke sath bhalayi ka mu'amla karen,jaisa ke 
Nabi e haadi wa rahmat sallallahu alaihi wa sallam ne wasiyat 
karte huye irsahad (агтауа: 

"Tum aurton ke saath bhalayi ka muamla karo,kyunke 
aurten pasli se paida ki gayi hain aur pasli mein sabse 
tedha hissa uper wala hissa hai,aur jab tum use sidha 
karne lagoge to tod doge,aur agar chod doge to hamesha 
tedi hi rahegi, pas tum aurton ke sath bhalayi ka 
mu'amala karo” (Bukhari:3331,Muslim:1468) 

Neez itteba e sunnat ki targheeb aur sabr ke sath unhen 
umda taleem dete rahna chahiye,ye taleem aur husn e 
mu'amala insha Allah unhen jannat mein le jayega. 

Islami bahno! ikhtesar ke sath hamne jannati aurat ki 
chand sifaat ka zikr kiya hai,agar hum har pahlu par tafse- 
eli raushni daalte to zakheem hojati,waise guzishta safhat 
mein pesh kardah baaten agarche mukhtasar hain ta ham 
unki jameaiyat musallam hai, isliye hum Allah t'aala se uske 
asma e husna aur sifat e ulya ka wasta dekar ye dua karte 
hain ke Allah t'aala is kitab ke zariye humen aur tamam 
musalmanon ko nafa pahunchaye,aur biwi wa shauher ko 
ek doosre ke huqooq ki adaigi ki taufeeq ata frarmaye, 
aameen,kyunke qiyamat ke din suwal donon se hoga. 

Allah t'aala se dua hai ke musalmaan khawateen ko Nabi 
e rahmat sallallahu alaihi wa sallam ke in farmoodaat wa 
irshadaat se sabaq hasil karne ki taufeeq ata farmaye,aur 
unhen Maryam,Ayesha, Khadeeja,Fatimah, Umme salma 
aur deegar nek seerat wa paak baz khawateen jaisi misali 
aurten banaye. aameen. 

wa sallallahu wa baraka wa sallama 'ala nabiyyina 


Muhammad wa aalihi wa sahbihi aj-maeen. 
HENK 


Hamari Baz Aham Roman Kitaben 

